**บทที่ 5**

**สรุป อภิปรายผล ข้อเสนอแนะ**

จากการศึกษาวิจัยเรื่องศูนย์เรียนรู้รูปแบบการท่องเที่ยวเชิงสุขภาพและเชิงนิเวศตามแนวเศรษฐกิจพอเพียงบนฐานบนฐานดิจิทัลชุมชนในจังหวัดระนอง โดยได้การเก็บรวบรวมข้อมูล 3 ประเภท คือ แบบสอบถาม แบบสัมภาษณ์ และการจัดประชุมกลุ่มย่อย ซึ่งแต่ละกลุ่มตัวอย่าง ผู้วิจัยสามารถ สรุปผลการวิจัย อภิปรายผล และข้อเสนอแนะ ดังต่อไปนี้

**5.1 สรุปผลการวิจัย**

**ขั้นตอนที่ 1 การสำรวจความเข้าใจด้านปรัชญาของเศรษฐกิจพอเพียงด้านการท่องเที่ยว**

**ตอนที่ 1 พื้นฐานทั่วไป** เป็นผลการศึกษาที่ได้จากการสอบถามกลุ่มนักท่องเที่ยวใช้บริการในแหล่งท่องเที่ยวเชิงสุขภาพและเชิงนิเวศรวมถึงนักท่องเที่ยวที่มาเที่ยววัดดัง ทั้ง 6 วัด คือ 1.หอพระเก้าเกจิ 2.วัดวารีบรรพต หรือวัดบางนอน 3.วัดหาดส้มแป้น 4.วัดด่าน (วัดอุปนันทาราม) 5.วัดบ่อน้ำร้อน (วัดตโปทาราม) 6.วัดนกงาง 7.วัดป่ารา-กลอย สำนักสงฆ์สามัคคีธรรม วัดป่าชัยมงคล และประชาชนในท้องถิ่นจังหวัดระนอง โดยกลุ่มตัวอย่างทั้งหมด 400 คน ซึ่งข้อมูลทั่วไปของผู้ตอบแบบสอบถาม คือ เพศ อายุ สถานภาพ การศึกษา อาชีพ รายได้ต่อเดือน และภูมิลำเนา ใช้การวิเคราะห์โดยการแจกแจงค่าความถี่ (Frequency) ค่าร้อยละ (Percentage) แล้วนำเสนอในรูปการบรรยาย พบว่า กลุ่มตัวอย่างส่วนใหญ เป็นเพศชาย มีจำนวน 210 คน คิดเป็นร้อยละ 52.50 และเป็นเพศชาย จำนวน 190 คน คิดเป็นร้อยละ 47.50 เป็นผู้ที่มีอายุอยู่ในช่วงระหว่าง 31 ปี – 40 ปี จำนวน 82 คน คิดเป็นร้อยละ 20.50 รองลงมา ช่วงอายุ 41-50 ปีขึ้นไป จำนวน 81 คน คิดเป็นร้อยละ 20.20 ผู้ที่มีอายุอยู่ในช่วง 50 ปีขึ้นไป จำนวน 84 คน คิดเป็นร้อยละ 21.10 ผู้ที่มีอายุอยู่ในช่วง 20-30 ปี จำนวน 78 คน คิดเป็นร้อยละ 19.50 และช่วงอายุ ต่ำกว่า 20 ปี จำนวน 75 คน คิดเป็นร้อยละ 18.70 สถานภาพ สมรส จำนวน 219 คน คิดเป็นร้อยละ 54.70 รองลงมามีสถานภาพโสด จำนวน 173 คน คิดเป็นร้อยละ 43.20 และสถานภาพหย่าร้าง จำนวน 8 คน คิดเป็นร้อยละ 2.10 มีการศึกษา อยู่ในระดับต่ำกว่าปริญญาตรี จำนวน 194 คน คิดเป็นร้อยละ 48.50 รองลงมามีการศึกษาอยู่ในระดับปริญญาตรี จำนวน 156 คน คิดเป็นร้อยละ 39 และการศึกษาอยู่ในระดับสูงกว่าปริญญาตรี จำนวน 50 คน คิดเป็นร้อยละ 12.50

ประกอบอาชีพเกษตรกร/รับจ้าง จำนวน 92 คนคิดเป็นร้อยละ 23 รองลงมา ค้าขาย/ธุรกิจส่วนตัว จำนวน 87 คน คิดเป็นร้อยละ 21.70 รองลงมา ประกอบอาชีพ พนักงาน /เจ้าหน้าที่บริษัท จำนวน 82 คน คิดเป็นร้อยละ 21 คน ข้าราชการ/พนักงานรัฐวิสาหกิจ จำนวน 77 คน คิดเป็นร้อยละ 19.20 และเป็นนักเรียน/นักศึกษา จำนวน 60 คน คิดเป็นร้อยละ 15.10 มีรายได้ต่ำกว่า 10,000 บาท จำนวน 158 คน คิดเป็นร้อยละ 39.50 รองลงมา 10,000-20,000 บาท จำนวน 111 คิดเป็นร้อยละ 27.75 ถัดมาอยู่ในช่วงรายได้อยู่ในช่วง 20,001-30,000 บาท จำนวน 75 คน คิดเป็นร้อยละ 18.75 รายได้อยู่ในช่วง 30,001-40,000 บาท จำนวน 30 คน คิดเป็นร้อยละ 07.50 และมีรายได้ 40,001 บาทขึ้นไป จำนวน 26 คน คิดเป็นร้อยละ 06.50 มีภูมิลำเนา อาศัยอยู่ในจังหวัดระนอง จำนวน 298 คน คิดเป็นร้อยละ 74.50 และมาจากภูมิลำเนาอื่น จำนวน 102 คน คิดเป็นร้อยละ 25.50

**ตอนที่ 2 ผลการวิเคราะห์ข้อมูลเกี่ยวกับความเข้าใจด้านปรัชญาเศรษฐกิจพอเพียง**ตามความคิดเห็นของนักท่องเที่ยวใช้บริการในแหล่งท่องเที่ยวเชิงสุขภาพและเชิงนิเวศ และประชาชน พบว่า ความรู้ ความเข้าใจด้านปรัชญาเศรษฐกิจพอเพียงโดยรวมทุกด้านเท่ากับ 2.21 ซึ่งจัดอยู่ในมีความรู้ ความใจอยู่ในระดับน้อย โดยเรียงลำดับ ดังนี้ ชุมชนมีการดูแลช่วยเหลือคนจน คนด้อยโอกาสและคนประสบปัญหา ค่าเฉลี่ยเท่ากับ 3.77 รองลงมาชุมชนของท่านมีการปลูกต้นไม้ให้ร่มรื่น ค่าเฉลี่ยเท่ากับ 3.75 ถัดมาชุมชนของท่านรู้รักสามัคคีภายในชุมชน ค่าเฉลี่ยเท่ากับ 3.01 และสุดท้ายครัวเรือนใช้เทคโนโลยีที่เหมาะสมน้อยที่สุด มีค่าเฉลี่ยเท่ากับ 1.40

**ตอนที่ 3 ลักษณะองค์ประกอบการจัดการทางท่องเที่ยวเชิงอนุรักษ์ในจังหวัดระนอง**

พบว่า ลักษณะองค์ประกอบการจัดการทางท่องเที่ยวเชิงอนุรักษ์ในจังหวัดระนอง โดยรวมทุกด้านเท่ากับ 4.94 ซึ่งจัดอยู่ในความพึงพอใจระดับมากที่สุด โดยเรียงลำดับ ดังนี้

1. องค์ประกอบด้านพื้นที่ประกอบด้วย แหล่งธรรมชาติและประวัติศาสตร์ที่เกี่ยวกับระบบนิเวศ ค่าเฉลี่ยเท่ากับ 4.58 และสุดท้าย มีการท่องเที่ยวในแหล่งท่องเที่ยวที่เกี่ยวเนื่องเป็นธรรมชาติเป็นหลัก ค่าเฉลี่ยเท่ากับ 4.44

2.องค์ประกอบด้านการจัดการประกอบด้วยการท่องเที่ยวที่มีความรับผิดชอบไม่มีผลกระทบต่อสิ่งแวดล้อมและสังคม ค่าเฉลี่ยเท่ากับ 4.70 และสุดท้าย มีควบคุมการพัฒนาการท่องเที่ยวอย่างมีขอบเขต ค่าเฉลี่ยเท่ากับ 4.52

3. องค์ประกอบด้านกิจกรรมและกระบวนการ ประกอบด้วยด้านองค์กรชุมชนท้องถิ่นมีส่วนร่วมในการบริหารจัดการการท่องเที่ยวในท้องถิ่น ค่าเฉลี่ยเท่ากับ 4.64 และสุดท้าย มีการจัดการมีการจัดการสิ่งแวดล้อมและทรัพยากรการท่องเที่ยวอย่างยั่งยืนค่าเฉลี่ยเท่ากับ 4.48

4. องค์ประกอบด้านการมีส่วนร่วมประกอบด้วย การยกระดับคุณภาพชีวิตและการได้รับผลตอบแทนเพื่อกลับมาบำรุงรักษาและจัดการแหล่งท่องเที่ยวด้วย ค่าเฉลี่ยเท่ากับ 4.62 รองลงมา การท่องเที่ยวที่คำนึงถึงการมีส่วนร่วมของประชาชนและชุมชน ท้องถิ่นที่มีส่วนร่วมตลอดกระบวนการ เพื่อก่อให้เกิดผลประโยชน์ต่อท้องถิ่นค่าเฉลี่ยเท่ากับ 4.64

 สรุปองค์ประกอบการจัดการการท่องเที่ยวเชิงอนุรักษ์ได้ตามลำดับ ดังต่อไปนี้

1. องค์ประกอบด้านการมีส่วนร่วมประกอบด้วย การยกระดับคุณภาพชีวิตและการได้รับผลตอบแทนเพื่อกลับมาบำรุงรักษาและจัดการแหล่งท่องเที่ยวด้วย โดยภาพรวมมีค่าเฉลี่ยเท่ากับ 4.63

2.องค์ประกอบด้านการจัดการประกอบด้วยการท่องเที่ยวที่มีความรับผิดชอบไม่มีผลกระทบต่อสิ่งแวดล้อมและสังคม โดยภาพรวมมีค่าเฉลี่ยเท่ากับ 4.61

3. องค์ประกอบด้านกิจกรรมและกระบวนการ ประกอบด้วยด้านองค์กรชุมชนท้องถิ่นมีส่วนร่วมในการบริหารจัดการการท่องเที่ยวในท้องถิ่น โดยภาพรวมมีค่าเฉลี่ยเท่ากับ 4.59

4. องค์ประกอบด้านพื้นที่ประกอบด้วย แหล่งธรรมชาติและประวัติศาสตร์ที่เกี่ยวกับระบบนิเวศ โดยภาพรวมมีค่าเฉลี่ยเท่ากับ 4.54

**ตอนที่ 4 ความสมบูรณ์ของลักษณะพื้นฐานของแหล่งท่องเที่ยวในจังหวัดระนอง**

พบว่า ความสมบูรณ์ของลักษณะพื้นฐานของแหล่งท่องเที่ยวในจังหวัดระนองโดยรวมทุกด้านเท่ากับ 4.05 ซึ่งจัดอยู่ในความพึงพอใจระดับมาก โดยเรียงลำดับ ดังนี้ การจัดการกับการท่องเที่ยวคณะใหญ่ในทิศทางและภายใต้รูปแบบของการท่องเที่ยวเชิงนิเวศได้อาจจัดเป็น Mass Ecotourism ค่าเฉลี่ยเท่ากับ 4.26 รองลงมา มีการท่องเที่ยวเชิงนิเวศ เป็นการท่องเที่ยวแนวใหม่ที่แตกต่างจากการท่องเที่ยวแบบประเพณีนิยม ซึ่งเน้นความพอใจของนักท่องเที่ยวเป็นหลัก ค่าเฉลี่ยเท่ากับ 4.22 และสุดท้ายการท่องเที่ยวเชิงนิเวศเป็นรูปแบบการท่องเที่ยวที่คำนึงถึงประโยชน์ต่อการอนุรักษ์ธรรมชาติ ค่าเฉลี่ยเท่ากับ 3.72

**ตอนที่ 5 ความรู้ความเข้าใจในด้านการท่องเที่ยวเชิงนิเวศในจังหวัดระนอง**

พบว่าความรู้ความเข้าใจในด้านการท่องเที่ยวเชิงนิเวศ โดยรวมทุกด้านเท่ากับ 4.42 ซึ่งจัดอยู่ในความพึงพอใจระดับมาก โดยเรียงลำดับ ดังนี้

มีการท่องเที่ยวเชิงนิเวศจึงให้ความสำคัญในการให้การศึกษาและสร้างจิตสำนึกมากกว่าการให้ความพึงพอใจอย่างไม่มีขอบเขตของนักท่องเที่ยว ดังนั้นจึงเป็นการท่องเที่ยวที่ต้องมีการประสานความเข้าใจกันอย่างเหมาะสมตลอดกระบวนการ ค่าเฉลี่ยเท่ากับ 4.63 การท่องเที่ยวเชิงนิเวศ ไม่จำเป็นต้องเป็นการจัดการที่ง่ายๆ ราคาถูก มีรูปแบบการท่องเที่ยวที่ยากลำบากมีรายได้จากการท่องเที่ยวน้อย เพียงแต่มีการจัดการที่ดี มีการรักษาสิ่งแวดล้อมอย่างมีประสิทธิภาพ มีการประสานความเข้าใจกับนักท่องเที่ยวและให้ประโยชน์ที่เหมาะสม ตามความคาดหวังของนักท่องเที่ยว การท่องเที่ยวเชิงสุขภาพและเชิงนิเวศอาจตอบสนองนักท่องเที่ยวได้ทุกกลุ่ม ทุกระดับ และมีรายได้สูง ได้เช่นกัน ค่าเฉลี่ยเท่ากับ 4.48 ถัดมา และสุดท้ายการท่องเที่ยวรูปแบบหนึ่งที่เกี่ยวข้องกับการเดินทางไปยังแหล่งธรรมชาติมีวัตถุประสงค์เพื่อศึกษาธรรมชาติประวัติศาสตร์ และเชิงนิเวศชื่นชมและสนุกเพลิดเพลินไปกับบรรยากาศ ทัศนียภาพของสถานที่บนพื้นฐานของความรู้เข้าใจและความรับผิดชอบต่อระบบนิเวศของพื้นที่ มีค่าเฉลี่ยเท่ากับ 4.20

**ตอนที่ 6 ลักษณะองค์ประกอบการจัดการการท่องเที่ยวเชิงสุขภาพ**

พบว่า ลักษณะองค์ประกอบการจัดการการท่องเที่ยวเชิงสุขภาพโดยรวมทุกด้านเท่ากับ 4.13 ซึ่งจัดอยู่ในระดับมาก โดยเรียงลำดับ ดังนี้

1.องค์ประกอบด้านการจัดการเชิงสุขภาพ ในภาพรวมมีค่าเฉลี่ยเท่ากับ 4.19 อยู่ในระดับมากโดยลำดับแรกคือ 1.การจัดการทรัพยากรธรรมชาติและสิ่งแวดล้อมโดยรอบแหล่งท่องเที่ยวให้ยั่งยืนค่าเฉลี่ยเท่ากับ 4.24 รองลงมา เป็นการท่องเที่ยวที่มีความรับผิดชอบถึงวิถีชุมชน ค่าเฉลี่ยเท่ากับ 4.23 ถัดมามีควบคุมการพัฒนาการท่องเที่ยวเชิงสุขภาพอย่างมีขอบเขต ค่าเฉลี่ยเท่ากับ 4.21 ถัดมาการจัดการเชิงนิเวศที่ยั่งยืนครอบคลุมถึงการเป็นเอกลักษณ์เฉพาะถิ่น ค่าเฉลี่ยเท่ากับ 4.16 และลำดับสุดท้าย มีการป้องกันและกำจัดมลพิษโดยรอบแหล่งท่องเที่ยวให้ยั่งยืน ค่าเฉลี่ยเท่ากับ 4.13

2. องค์ประกอบด้านพื้นที่เชิงสุขภาพ ในภาพรวมมีค่าเฉลี่ยเท่ากับ 4.15 อยู่ในระดับมาก โดยลำดับแรกคือ มี1 การท่องเที่ยวที่เกี่ยวเนื่องร่องรอยอดีตเป็นหลัก ค่าเฉลี่ยเท่ากับ 4.27 รองลงมา การดำเนินชีวิตลักษณะรูปแบบทางด้านศิลปะมีความเรียบง่าย ค่าเฉลี่ยเท่ากับ 4.15 ลำดับสุดท้ายการดำเนินตามร่องรอยของประวัติศาสตร์ที่เกี่ยวกับร่องรอยแห่งภูมิปัญญาในอดีต ค่าเฉลี่ยเท่ากับ 4.04

3. องค์ประกอบด้านการมีส่วนร่วมเชิงสุขภาพ ในภาพรวมมีค่าเฉลี่ยเท่ากับ 4.12 อยู่ในระดับมาก โดยลำดับแรกคือ การยกระดับคุณภาพชีวิตและการได้รับผลตอบแทนในการมาบำรุงรักษาภูมิปัญญาท้องถิ่นที่ได้สืบทอดกันมาจากรุ่นสู่รุ่น ค่าเฉลี่ยเท่ากับ 4.15 รองลงมา การท่องเที่ยวที่คำนึงถึงการมีส่วนร่วมของประชาชน ชุมชน ค่าเฉลี่ยเท่ากับ 4.10

4. องค์ประกอบด้านกิจกรรมและกระบวนการเชิงสุขภาพ ในภาพรวมมีค่าเฉลี่ยเท่ากับ 4.07 อยู่ในระดับมาก โดยลำดับแรกคือ มีการจัดการความปลอดภัยและตามหลักการยศาสตร์ ค่าเฉลี่ยเท่ากับ 4.15 รองลงมา องค์กรชุมชนท้องถิ่นมีส่วนร่วมการจัดการที่แสดงให้เห็นถึงการแก้ปัญหาสิ่งแวดล้อม ค่าเฉลี่ยเท่ากับ 4.07 ถัดมามีการเพิ่มพูนความรู้ ความประทับใจในการใช้ภูมิปัญญาในการสร้างสรรค์ค่าเฉลี่ยเท่ากับ 4.06 และลำดับสุดท้ายการท่องเที่ยวที่เอื้อต่อกระบวนการเรียนรู้เชิงสุขภาพ ค่าเฉลี่ยเท่ากับ 4.01

**ตอนที่ 7 ลักษณะพื้นฐานองค์ประกอบการจัดการการท่องเที่ยวเชิงวัฒนธรรม**

พบว่า ลักษณะพื้นฐานองค์ประกอบการจัดการการท่องเที่ยวเชิงวัฒนธรรม โดยรวมทุกด้านเท่ากับ 4.18 ซึ่งจัดอยู่ในความพึงพอใจระดับมาก โดยเรียงลำดับ ดังนี้ การท่องเที่ยวเชิงวัฒนธรรมครอบคลุมถึงทุกสิ่งทุกอย่างเป็นแบบแผนในความคิดตั้งแต่บรรพบุรุษ ค่าเฉลี่ยเท่ากับ 4.23 รองลงมา เชิงวัฒนธรรมที่สามารถสัมผัสได้ให้ความสำคัญกับประวัติศาสตร์ โบราณสถานประเพณี ค่าเฉลี่ยเท่ากับ 4.22 และลำดับสุดท้าย การท่องเที่ยวเชิงเชิงวัฒนธรรมเป็นการเที่ยวแนวใหม่ที่แตกต่างจากการท่องเที่ยวแบบปกติ ค่าเฉลี่ยเท่ากับ 4.10

**ตอนที่ 8 ความรู้ความเข้าใจต่อการท่องเที่ยวเชิงวัฒนธรรม**

พบว่า ความรู้ความเข้าใจต่อการท่องเที่ยวเชิงวัฒนธรรม โดยรวมทุกด้านเท่ากับ 4.20 ซึ่งจัดอยู่ในระดับมาก โดยเรียงลำดับ ดังนี้ การท่องเที่ยวเชิงวัฒนธรรมเป็รรูปแบบหนึ่งที่เกี่ยวข้องกับการเดินทางไปยังแหล่งศาสนาอย่างมีจิตสำนึกมีความรับผิดชอบโดยไม่ก่อให้เกิดการรบกวนหรือทำความเสียหายแก่ทรัพยากรธรรมชาติ ค่าเฉลี่ยเท่ากับ 4.25 รองลงมา มีการท่องเที่ยวรูปแบบหนึ่งที่เกี่ยวข้องกับการเดินทางไปยังแหล่งค้นหาทางประวัติศาสตร์สนุกเพลิดเพลินไปกับการบรรยายของวิทยากรหรือมัคคุเทศก์และบรรยากาศทัศนียภาพของสถานที่ความเป็นไทย รวมถึงวัฒนธรรมโบราณสถานอยู่บนพื้นฐานของความรู้เข้าใจและความรับผิดชอบต่อระบบนิเวศของพื้นที่ภายในวัด ค่าเฉลี่ยเท่ากับ 4.23 และลำดับสุดท้าย การท่องเที่ยวที่มีจุดมุ่งหมายไปสู่แหล่งธรรมชาติต่าง ๆ เพื่อความเข้าใจในเชิงวัฒนธรรม และธรรมชาติของสถานที่นั้นๆ โดยไม่รบกวนและเปลี่ยนแปลงสภาพทางชีววิทยาของพื้นที่ของวัดและให้ชาวบ้านโดยรอบมีรายได้จากการท่องเที่ยวด้วยค่าเฉลี่ยเท่ากับ 4.13

**ตอนที่ 9 ลักษณะรูปแบบการจัดศูนย์การท่องเที่ยวเชิงอนุรักษ์**

พบว่า ลักษณะรูปแบบการจัดศูนย์การท่องเที่ยวเชิงอนุรักษ์ โดยรวมทุกด้านเท่ากับ 4.29 ซึ่งจัดอยู่ในความพึงพอใจระดับมาก โดยเรียงลำดับ ดังนี้ มีการดึงเชิงอนุรักษ์ และประเพณีที่โดดเด่นมาจัดกิจกรรมนันทนาการในแหล่งท่องเที่ยวเพื่อให้เยาวชนได้เกิดการเรียนรู้ได้รวดเร็วขึ้นทำให้คนรุ่นใหม่มีความเข้าใจในเทศกาลและงานประเพณีต่างๆ ในบ้านเกิด รวมถึงการสืบทอดภูมิปัญญาจากบรรพบุรุษให้คงอยู่อย่างยั่งยืน ค่าเฉลี่ยเท่ากับ 4.50 รองลงมา การกำหนรูปแบบการท่องเที่ยวเชิงอนุรักษ์ ตามลักษณะของกลุ่มนักท่องเที่ยว ค่าเฉลี่ยเท่ากับ 4.49 และลำดับสุดท้าย คำนึงถึงศักยภาพของทรัพยากรการท่องเที่ยวที่มีอยู่ มีการจัดกิจกรรมที่เหมาะสม และปรับให้เกิดความสมดุลกับรูปแบบและปรับให้เกิดการสมดุลกับรูปแบบและกิจกรรมที่มีอยู่แต่ดั้งเดิม ค่าเฉลี่ยเท่ากับ 4.06

**ตอนที่ 10 มีข้อเสนอแนะทั่วไปในการพัฒนาการท่องเที่ยวเชิงสุขภาพ เชิงนิเวศ และเชิงวัฒนธรรมในจังหวัดระนอง** คือ เพิ่มการเชื่อมโยงแหล่งท่องเที่ยวประชาสัมพันธ์แหล่งท่องเที่ยวให้หลากหลายโดยปรับปรุงถนนเข้าสู่ศูนย์เรียนรู้เพิ่มรถโดยสารเข้าถึงแหล่งท่องเที่ยว สร้างศูนย์เรียนรู้รูปแบบการท่องเที่ยวและการรับรู้ถึงแหล่งท่องเที่ยวเชิงวัฒนธรรมในการอนุรักษ์สุขภาพและเชิงนิเวศประเพณี และพัฒนารูปแบบการนำเสนอข้อมูลและภาพลัษณ์ของจังหวัด

**ตอนที่ 11 ความคิดเห็นเกี่ยวกับการจัดทำเส้นทางการท่องเที่ยวเชิงสุขภาพและเชิงนิเวศ** พบว่า ส่วนใหญ่เห็นด้วยอย่างยิ่งในการจัดทำเส้นทางการท่องเที่ยวเชิงสุขภาพและเชิงนิเวศขึ้น และที่สำคัญควรทำให้เป็นรูปธรรมชัดเจนเช่นเส้นทางรถยนต์ มอเตอร์ไซต์ จักรยานสามารถนำมาปฏิบัติและได้ผลจริงและมีความคิดเห็นเพิ่มเติม คือ

 (1) ควรคำนึงถึงเรื่องปัจจัยของความปลอดภัยเป็นสำคัญเพราะจะทำให้นักท่องเที่ยวเกิดความเชื่อมั่นในการท่องเที่ยว

 (2) มุ่งเน้นความต้องการของนักท่องเที่ยวแต่ต้องไม่ทำลายทรัพยากรการท่องเที่ยวของจังหวัดระนอง

 (3) ส่งเสริมการทำกิจกรรมอื่นที่สอดคล้องกับการท่องเที่ยวเชิงสุขภาพและเชิงนิเวศ เช่น การรับประทานอาหารเพื่อสุขภาพ การรับประทานอาหารพื้นเมือง การรับประทานสมุนไพร ผลไม้ตามฤดูกาล และอาหารทะเล และการสำนึกรักในบ้านเกิดด้วยการถ่ายทอดประวัติศาสตร์ความเป็นมาที่ยาวนานของสถานที่สำคัญๆ ที่ยังมีตำนานหลงเหลืออยู่เป็นเรื่องราวคงอยู่นั้นเล่าสู่เยาวชนได้รับรู้ถึงนววิถีการเป็นอยู่เช่นการใช้อาหารเป็นยารักษาโรคภัยไข้เจ็บได้

(4) ควรศึกษาปัจจัยที่ส่งผลต่อการตัดสินใจมาท่องเที่ยวเชิงสุขภาพและเชิงนิเวศเพราะเมืองระนองจะมีฝนตกตลอดทั้งปีว่ากิจกรรมนั้นควรจัดเป็นอย่างไรบ้าง

(5) การกำหนดเส้นทางการท่องเที่ยวเชิงสุขภาพและเชิงนิเวศที่จะก่อให้เกิดประโยชน์สูงสุดควรเป็นอย่างไร

 (6) ควรให้ชุมชนเข้ามามีส่วนร่วมในการจัดทำเส้นทางท่องเที่ยวและจัดการแหล่งท่องเที่ยวเชิงสุขภาพ เชิงนิเวศ เชิงอนุรักษ์แลเชิงวัฒนธรรมเพื่อนำไปสู่ความยั่งยืน

 (7) ต้องมีจุดขายที่สามารถพัฒนาสู่สากลได้

 (8) ควรมีการร่วมมือกันระหว่างหน่วยงานภาครัฐและภาคเอกชน

 (9) ส่งเสริมกับบริษัทนำเที่ยวจัดทำโปรแกรมนำเที่ยวที่มีแหล่งท่องเที่ยวเชิงสุขภาพและเชิงนิเวศด้วย

 (10) ควรเพิ่มสิ่งอำนวยความสะดวกสำหรับผู้สูงอายุและผู้พิการในแหล่งท่องเที่ยว

 (11) พัฒนาและส่งเสริมกิจกรรมให้บ่อน้ำแร่ร้อนแต่ละแห่งมีความเป็นเอกลักษณ์

 (6) ควรศึกษาถึงค่าใช้จ่ายในการท่องเที่ยวและระยะเวลาที่ใช้ในการท่องเที่ยวเฉลี่ยต่อคน

 (7) การเชื่อมโยงแหล่งท่องเที่ยวเชิงสุขภาพและเชิงนิเวศต้องควบคู่กับการทำกิจกรรมที่น่าสนใจด้วยทั้งยังต้องคำนึงถึงความยั่งยืน

 (8) ในการพัฒนาต้องคำนึงถึงมาตรานความปลอดภัยเป็นสำคัญเนื่องจากชุมชนยังต้องการอนุรักษ์ความเป็นรากเหง้าของประเพณีและวัฒนธรรม

 (9) ผู้ประกอบการต้องการความรู้ ความเข้าใจในเรื่องของความปลอดภัยในการทำงานและมาตรฐานการรับรองการท่องเที่ยวในรูปแบบต่าง ๆ

 (10) สถานประกอบการต้องการฝึกอบรมความรู้ ความเข้าใจเกี่ยวกับการท่องเที่ยวเชิงสุขภาพ เชิงนิเวศ และเชิงวัฒนธรรม

 (11) ควรนำเทคโนโลยีมาใช้ในการบริการให้ข้อมูลข่าวสารแก่หน่วยงานที่เกี่ยวข้องรวมถึงประชาสัมพันธ์ให้กับประชาชนที่สนใจทั่วไปได้รับรู้ของสถานที่ท่องเที่ยวต่างๆในจังหวัดระนอง

 (12) ต้องการเทคโนโลยีเข้ามาช่วยในการประชาสัมพันธ์แหล่งการท่องเที่ยวต่าง ๆให้ครอบคลุมทั้งหมดและให้มีแอพพิลเคชั่นบนมือถือและเครื่องPC

**ขั้นตอนที่ 2 การประชุมกลุ่มศูนย์การเรียนรู้รูปแบบการท่องเที่ยวและรูปแบบของการท่องเที่ยวเพื่อความหลากหลายทางชีวภาพเชิงสุขภาพและเชิงนิเวศตามแนวเศรษฐกิจพอเพียงบนฐานดิจิทัลชุมชน**

 **ผลการศึกษาวิจัยจากการจัดประชุมกลุ่มย่อย**

การหาแนวทางในการพัฒนาศูนย์เรียนรู้รูปแบบการท่องเที่ยวเชิงสุขภาพและเชิงนิเวศตามแนวเศรษฐกิจพอเพียงบนฐานดิจิทัลชุมชนวัดหงาว โดยใช้แนวทางในการวิจัย 2 แนวทาง ได้แก่การวิจัยเชิงปริมาณและเชิงคุณภาพพร้อมด้วยเครื่องมือที่ใช้แบบสอบถาม การสัมภาษณ์เชิงลึก และการประชุมกลุ่มย่อย พร้อมทั้งศึกษาแนวคิด ทฤษฎี การขับเคลื่อนระเบียบวาระแห่งชุมชนของกระทรวงมหาดไทย และแนวคิดของกรมพัฒนาชุมชน กระทรวงมหาดไทย และสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ (สำนักงาน กปร.) แนวคิดการนำหลักปรัชญาของเศรษฐกิจพอเพียงสู่การปฏิบัติ 3 ห่วง 2 เงื่อนไข (สำนักงาน กปร.) บูรณาการร่วมกับแผนพัฒนา 4 พ. รวมถึงการท่องเที่ยว โดยให้ชุมชนมีส่วนร่วมในการดำเนินการวิจัยโดยมีผู้นำครอบครัว ผู้นำกลุ่มชุมชน ปราชญ์ชาวบ้าน และผู้บริหาร หรือผู้ประสบความสำเร็จเข้ามาปรับปรุง โดยให้ภาครัฐ/ภาคเอกชน มีการแลกเปลี่ยนอันไปสู่การปฏิบัติแล้วจึงหาวิธีการหรือปัจจัยที่ก่อให้เกิดความสำเร็จ ทำให้เกิดผลดีเกิดขึ้นในชุมชนสามารถพึ่งตนเองได้มีการจัดประชุมกลุ่มย่อย โดยมีผู้เข้าร่วมจาก รองนายกเทศมนตรีเทศบาลเมืองระนอง,ปลัดเทศบาลบางริ้น,หัวหน้าอุทยาแห่งชาติน้ำตกหงาว,หัวหน้าอุทยานแห่งชาติหาดบางเบน-แหลมสน,พนักงานที่มีส่วนเกี่ยวข้องกับยุทธศาสตร์ของจังหวัด,พนักงานสำหนักงานการท่องเที่ยวและกีฬาจังหวัดระนอง,เจ้าอาวาสวัดหงาว, ประชาชนและนักศึกษา โดยการจัดประชุมกลุ่มย่อยเป็นการระดมความคิดเกี่ยวกับบริบทของแหล่งท่องเที่ยวทั้ง 5 อำเภอของจังหวัดระนอง และได้แนวทางในการสร้างศูนย์เรียนรู้วัด หงาวรวมถึงสร้างเส้นทางแสวงบุญซึ่งผลที่ได้ได้แนวทางกลยุทธ์แผนชุมชน เทคนิค วิธีการ กระบวนการในการวิเคราะห์ สังเคราะห์องค์ประกอบที่มีอยู่อย่างเป็นระบบดังนี้

**ผลจากการประชุมกลุ่มการหาแนวทางในการพัฒนาศูนย์การเรียนรู้รูปแบบการท่องเที่ยวเชิงสุขภาพและเชิงนิเวศตามแนวเศรษฐกิจพอเพียงบนฐานดิจิทัลชุมชน พบว่า**

ชุมชนได้แนวทางกลยุทธ์ศูนย์การเรียนรู้รูปแบบการท่องเที่ยวเชิงสุขภาพและเชิงนิเวศตามแนวเศรษฐกิจพอเพียงมีเทคนิค วิธีการ กระบวนการในการวิเคราะห์ สังเคราะห์องค์ประกอบที่มีอยู่อย่างเป็นระบบตามทรัพยากรที่เอื้ออำนวยได้เหมาะสมพร้อมนำปรัชญาของเศรษฐกิจพอเพียงไปประยุกต์ใช้ และเป็นแนวทางในการปฏิบัติให้กับชุมชนอื่นที่มีลักษณะบริบทของชุมชนคล้ายคลึงกันในการจัดทำแผน ซึ่งจะเป็นภูมิคุ้มกันในตัวเองสามารถดำเนินชีวิตให้มีความสุขในด้านการทำงานทั้งทางด้านร่างกาย อารมณ์ สังคม จิตใจ ในการทำงานได้อย่างมีประสิทธิภาพมากขึ้น

1. ดำเนินการพัฒนารูปแบบศูนย์การเรียนรู้รูปแบบการท่องเที่ยวเชิงสุขภาพและเชิงนิเวศตามแนวเศรษฐกิจพอเพียงให้สามารถส่งเสริมคุณภาพชีวิตของชุมชนและสามารถประยุกต์ใช้กับกลุ่มผู้ผลิตสินค้าในชุมชน นำไปสู่การผลิตเชิงพาณิชย์ให้กลายเป็นความสามารถในการแข่งขันที่ยั่งยืน

2. ดำเนินการสร้างความเข้าใจในการมีส่วนร่วมในวิเคราะห์ปัญหา แลกเปลี่ยนเรียนรู้ร่วมกันระหว่างชุมชน หน่วยงานทางการศึกษาเกิดความสัมพันธ์กันมากขึ้นฝึกฝนให้กลุ่มชุมชนและหน่วยงานทางการศึกษาได้เรียนรู้การพึ่งพาและช่วยเหลือซึ่งกันและกัน

3. ดำเนินการจัดศูนย์การเรียนรู้รูปแบบการท่องเที่ยวเชิงสุขภาพและเชิงนิเวศตามแนวเศรษฐกิจพอเพียงสามารถนำไปปรับใช้เกี่ยวกับกระบวนการผลิตเพื่อเพิ่มประสิทธิภาพและส่งผลให้ลดต้นทุนในการผลิตและลดรายจ่าย โดยเฉพาะการบริหารจัดการคุณภาพชีวิตตามแนวปรัชญาของเศรษฐกิจพอเพียงจะทำให้เกิดความเข้มแข็ง ในยุคการค้าเสรี ซึ่งการค้าและการลงทุนมีความเสรีและเปิดกว้างทางการตลาดมากขึ้น ทำให้ต้องยึดหลักปรัชญาของเศรษฐกิจพอเพียงที่จะช่วยทำให้มีภูมิคุ้มกัน มีเหตุผล และความพอประมาณภายใต้ยุคกระแสโลกาภิวัตน์ จึงทำให้ชุมชนเนินการอยู่ได้อย่างยั่งยืน ส่งผลต่อตนเองและครอบครัวสามารถพัฒนาไปสู่ชุมชนและตำบลจังหวัดทั่วประเทศไทย

 4. ดำเนินการลงพื้นที่พบปะบุคคล ครอบครัว ชุมชน นักวิจัย นักศึกษา และคณาจารย์ เพื่อหารายละเอียดประสบการณ์ในการพัฒนาคุณภาพชีวิตแบบบูรณการกับการเรียนการสอนสู่ภาคการปฏิบัติจริงในการลงพื้นที่โดยการมีส่วนร่วมกับชุมชนในเชิงประจักษ์ ซึ่งจะนำไปสู่การค้นพบปัญหาและอุปสรรค ในด้านแผนของชุมชนที่ส่งผลต่อคุณภาพชีวิตตามแนวปรัชญาของเศรษฐกิจพอเพียง ของกลุ่มชุมชนซึ่งเป็นไปตามเจตนารมตามปรัชญาของมหาวิทยาลัยราชภัฏและตาม พรบ. มาตรา 7 ของมหาวิทยาลัยราชภัฏทั้ง 40 แห่ง ที่เป็นมหาวิทยาลัยเพื่อพัฒนาท้องถิ่น

 5. อบรมให้องค์ความรู้แก่ชุมชนทำให้เกิดการเรียนรู้วิเคราะห์ปัญหาร่วมกันจากการแลกเปลี่ยนประสบการณ์ทำงานการถ่ายทอดความรู้ ทำเกิดองค์ความรู้ใหม่ขึ้นมา ทั้งนี้ยังได้รวบรวมความรู้ภายในชุมชนและนำความรู้จากภายนอกที่เกี่ยวข้องนำมาใช้ประโยชน์ให้เหมาะสมในการทำงานทำให้เกิดผลสัมฤทธิ์ที่มีประโยชน์ต่อชุมชนมากขึ้นยึดถือเป็นแนวทางการดำเนินชีวิตให้มีความสุข พร้อมทั้งได้เครือข่ายการมีส่วนร่วมในการทำงานของชุมชนและศูนย์การเรียนรู้ชุมชนในระดับตำบล อำเภอ และจังหวัดอย่างทั่วถึงกัน

 6. มหาวิทยาลัยราชภัฏสวนสุนันทาและมหาวิทยาลัยราชภัฏดำเนินการเข้าร่วมมีกระบวนการในการวิจัยและพัฒนาองค์ความรู้เพื่อพัฒนาศูนย์การเรียนรู้รูปแบบการท่องเที่ยวเชิงสุขภาพและเชิงนิเวศตามแนวเศรษฐกิจพอเพียงในด้านคุณภาพชีวิตเกี่ยวกับการดำเนินชีวิตของชุมชน และเป็นการบูรณาการในการจัดการเรียนการสอนให้กับนักศึกษา ได้ประสบการณ์ตรง และมีส่วนร่วมในการแก้ไขปัญหาระหว่างของชุมชนร่วมกับนักศึกษาเพื่อสร้างโอกาสให้นักศึกษาสามารถวิเคราะห์ สังเคราะห์คุณภาพชีวิตการทำงานของชุมชนและนำมาบูรณาการกับหลักปรัชญาของเศรษฐกิจพอเพียงในการดำเนินชีวิตประจำวันให้เกิดความยั่งยืนต่อไป

 7. ดำเนินการเผยแพร่ความรู้ความเข้าใจที่เกี่ยวข้องกับการดำเนินการของศูนย์และสร้างความเข้าใจอันดีในภารกิจการดำเนินงานของโครงการต่อผู้ประกอบการนักธุรกิจองค์กรภาคีเครือข่ายธุรกิจการท่องเที่ยวและทุกระดับ

 8. ดำเนินการพัฒนาสื่อดิจิตอลมัลติมีเดียของศูนย์ให้มีพื้นฐานความเหมาะสมกับปัจจุบันเพื่อเป็นแนวทางจัดทำช่องทางการรับรู้ของข้อมูลด้านการท่องเที่ยวเชิงอนุรักษ์ในจังหวัดระนอง

**ภาพที่ 1.1 แนวคิดการนำหลักปรัชญาของเศรษฐกิจพอเพียงสู่การปฏิบัติ 3 ห่วง 2 เงื่อนไข**

**(สำนักงาน กปร.) บูรณาการร่วมกับศูนย์การเรียนรู้รูปแบบการท่องเที่ยวเชิงสุขภาพและเชิงนิเวศตามแนวเศรษฐกิจพอเพียง**

 **4.3.2 รูปแบบของการท่องเที่ยวเพื่อความหลากหลายทางชีวภาพ** แนวทางปฏิบัติเป็นการจัดการการท่องเที่ยวที่รักษาคุณภาพ ทั้งการท่องเที่ยวในแหล่งธรรมชาติ และแหล่งสุขภาพและเชิงนิเวศ อันจะนำไปสู่การจัดการการท่องเที่ยวอย่างยั่งยืน โดยใช้ทรัพยากรอันทรงคุณค่าอย่างชาญฉลาด สามารถรักษาเอกลักษณ์ความเป็นธรรมชาติ และสุขภาพและเชิงนิเวศไว้นานที่สุด เกิดผลกระทบน้อยที่สุด และใช้ประโยชน์ได้ตลอดกาลยาวนานที่สุดหากการท่องเที่ยวใดมีองค์ประกอบที่สมบูรณ์ของลักษณะดังกล่าวแล้ว จัดเป็นการท่องเที่ยวที่สมบูรณ์ หากขาดหรือปราศจากข้อใดข้อหนึ่ง ความสมบูรณ์จะลดน้อยลงจนอาจเป็นการจัดการที่ส่งเสริมให้เป็นการท่องเที่ยวในรูปแบบอื่น ๆ

 ผลจากการประชุมกลุ่มศูนย์การเรียนรู้รูปแบบการท่องเที่ยวเชิงสุขภาพและเชิงนิเวศ โดยเก็บรวบรวมข้อมูลจากผู้ประกอบการที่ดำเนินธุรกิจท่องเที่ยว หน่วยงานภาครัฐที่มีส่วนเกี่ยวข้องกับการท่องเที่ยวของจังหวัดระนอง ได้แก่ สำนักงานการท่องเที่ยวจังหวัดระนอง เทศบาลเมืองบางริ้น เทศบาลเมืองระนอง อุทยานแห่งชาตินน้ำตกหงาว นายอำเภอ เจ้าอาวาสและรองเจ้าอาวาสวัดหงาวและผู้มีส่วนเกี่ยวข้องในงานการท่องเที่ยวของจังหวัดระนอง จำนวน 10 คน พบว่า

1) ควรมีการสำรวจความต้องการของชุมชนและวัดถึงความพร้อมในการปรับปรุงพัฒนาศูนย์เรียนรู้แหล่งท่องเที่ยวเชิงสุขภาพ เชิงนิเวศและเชิงวัฒนธรรมในวัดหงาว เพื่อเป็นการศึกษาการยอมรับในการร่วมพัฒนาท้องถิ่นและให้เป็นแหล่งท่องเที่ยวเชิงสุขภาพและเชิงนิเวศเนื่องจากชุมชนเองต้องเป็นผู้ดูแลรักษาได้ยั่งยืนกว่าหน่วยงานภายนอกชุมชน

2) ชุมชนโดยรอบต้องเข้ามามีส่วนร่วมในการพัฒนาแหล่งท่องเที่ยวเชิงสุขภาพและเชิงนิเวศ อาทิเช่น กำหนดกฏระเบียบ เป้าหมายของการพัฒนา ประโยชน์ที่ชุมชนได้รับเพื่อนำรายได้นั้นมาพัฒนาและบำรุงรักษาให้ยั่งยืน รวมถึงการอำนวยความสะดวกกับผู้ที่มาเยือน

3) ปรับปรุงสถานที่จอดรถ ห้องน้ำ สุขาอำนวยความสะดวกถ้าเป็นเขตของวัดต้องรักษาเครื่องใช้ที่เป็นของเก่าโบราณให้คงอยู่ ควรปรับปรุงสถานที่ให้มีจุดบริการให้อาหารปลาและมีอาหารปลาจำหน่วย

4) ควรมีตู้โชว์สินค้าชุมชนและ OTOP เป็นการส่งเสริมให้วัดและชุมชนมีรายได้จัดสถานที่จำหน่ายสินค้า OTOP ผลิตภัณฑ์ท้องถิ่นประจำที่วัดเพื่อจำหน่ายเป็นของที่ระลึกหรือของฝากให้กับนักท่อเที่ยว

5) จัดสถาพแวดล้อมให้สะอาด ควรมีการทำบ่อขยะครบวงจรเพื่อลดปัญหาขยะที่จะเกิดขึ้นในอนาคต

6) ควรให้หน่วยงานที่เกี่ยวข้องเช่นมหาวิทยาลัยที่ตั้งอยู่บริเวณจังหวัดเข้ามามีส่วนร่วมในการพัฒนาแหล่งท่องเที่ยวเชิงสุขภาพและเชิงนิเวศ

 **4.3.3 แนวทางแหล่งท่องเที่ยวเชิงสุขภาพและเชิงนิเวศ**

**ประวัติวัดหงาวจังหวัดระนอง**

วัดบ้านหงาวตั้งอยู่ที่ ต.หงาว อ.เมืองระนอง จ.ระนอง เดิมทีเป็นเพียงที่พักพระสงฆ์ จนกระทั่งหลวงพ่อเขียด พระธุดงค์มาจากปัตตานี มาปักกรดบำเพ็ญ แล้วชาวบ้านเกิดการเลื่อมใส ศรัทธา จึงได้สร้างวัดขึ้นในปี พ.ศ.2530 และให้ท่านพำนักที่วัดแห่งนี้ ปัจจุบันวัดบ้านหงาวมีเจ้าอาวาสชื่อพระครูประจักษ์สุตาสาร เป็นพระนักพัฒา ได้มีการเปลี่ยนแปลงหลายอย่างเกิดขึ้นในสมัยพระครูประจักษ์สุตาสาร เช่น อุโบสถหลังใหม่ที่ใหญ่และสวยงาม

วัดบ้านหงาว เป็นวัดดังของ จ.ระนอง วัดนี้มีชื่อเสียงอยู่ด้วยกัน 3 อย่าง 1. วังมัจฉา มีปลาจำนวนมากและขนาดก็ใหญ่แบบที่ไม่เคยเห็นที่ไหนมาก่อน มีตั้งแต่ปลาบึก ปลาจาระเม็ดน้ำจืด ปลาดุกยักษ์ 2. อุโบสถหลังใหม่ มีรายละเอียดการตกแต่งที่สวยงามมาก 3. พระพุทธรูปดีบุก เป็นพระพุทธรูปดีบุกที่ใหญ่ที่สุดในโลก ที่ตั้งของวัดบ้านหงาวจะอยู่ใกล้กับภูเขาหญ้า และอยู่ตรงข้ามกับน้ำตกหงาว

**เส้นทางการท่องเที่ยวเชิงวัฒนธรรมที่วัดหงาว 8 เส้นทางดังนี้**

 1) เส้นทางแสวงบุญ จุดที่ 1 “หลวงพ่อดีบุก” ภายในอุโบสถมีพระพุทธรูป หลวงพ่อดีบุก พระพุทธรูปปางมารวิชัย สร้างขึ้นเมื่อวันที่ 10 สิงหาคม 2551 เป็นพระพุทธรูปที่ทำจากดีบุกที่ใหญ่ที่สุดในโลก ใช้แร่ดีบุกถึง 3 ตัน รวมถึงพระสารีบุตรและพระโมคคัลลานะ รวมค่าใช้จ่ายประมาณ 4 ล้านบาท สาเหตุที่ใช้แร่ดีบุกในการสร้างพระพุทธรูป เพราะเมืองระนองในสมัยก่อนมีแร่ดีบุกเป็นจำนวนมาก แร่ดีบุกเป็นสินค้าส่งออกของระนองได้สร้างความเจริญให้กับระนองเป็นเวลาหลายสิบปี

หลวงพ่อดีบุก มีชื่อเป็นทางการว่า “พระติปุกะพุทธมหาศากยมุนีศรีรณังค์” อันมีความหมายว่า “พระพุทธรูปดีบุกองค์ใหญ่เป็นสิริมงคลและศักดิ์ศรีของเมืองระนอง”พระพุทธรูปปางมารวิจัย สร้างขึ้นเมื่อวันที่ 10 สิงหาคม 2551 เป็นพระพุทธรูปที่ทำจากดีบุกที่ใหญ่ที่สุดในโลก ใช้แร่ดีบุกถึง 3 ตัน สาเหตุที่ใช้แร่ดีบุกในการสร้างพระพุทธรูปเพราะเมืองระนองในสมัยก่อนมีแร่ดีบุกเป็นจำนวนมาก แร่ดีบุกเป็นสินค้าส่งออกของระนองได้สร้างความเจริญให้กับระนองเป็นเวลาหลายสิบปีมีชื่อเสียงเป็นทางการว่า “พระติปุกะพุทฑมหาศากยมุนีศรีรณังค์”

 หลวงพ่อดีบุก วัดบ้านหงาว แม้จะไม่ได้เป็นพระพุทธรูปเก่าแก่ แต่เป็นพระพุทธรูปศักดิ์สิทธิ์ แร่ดีบุกที่ใช้ในการสร้างองค์พระประธานเป็นแร่ที่มีนัยแห่งความดี คือ ดีบุก หมายถึง ความดีที่บุกเอาชนะความชั่วในวันประกอบพิธีพราหมณ์ ประกอบพิธีอัญเชิญเทวดา พระสงฆ์ทรงสมณศักดิ์เจริญชัยมงคลคาถา เกิดปรากฏการณ์พระอาทิตย์ทรงกลด ท่ามกลางแดดจ้า และมีเสียงฟ้าร้อง เสมือนหนึ่งการรับรู้ของฟ้าดิน

 วันที่ 18 ตุลาคม 2551 ก่อนประกอบพิธียกพระประธานขึ้นประดิษฐานไว้บนพระอุโบสถชั้น 2 ซึ่งใช้รถเครนขนาดใหญ่ 2 คันยก ได้เกิดฝนตกลงมาอย่างหนักเสมือนหนึ่งว่าเทวดามาอวยพรสรงน้ำให้กับพระประธาน ครั้นถึงเวลาตามฤกษ์ เวลา 14.39 น. ท้องฟ้าเปิดขึ้นมาทันที เป็นที่น่ามหัศจรรย์ สำหรับพุทธศาสนิกชนที่เข้าร่วมพิธีนับพันคน ต่างยกมือขึ้นสาธุพร้อมกัน

 หลวงพ่อดีบุก เป็นธงชัยของวัดบ้านหงาวและชาวระนอง อันจะนำไปสู่ความสำเร็จในการก่อสร้างอุโบสถลอยฟ้า ใครจะกราบไหว้สักการะพระพุทธรูปดีบุกองค์ที่ใหญ่ที่สุดในโลก จะต้องนึกถึงจังหวัดระนอง และมากราบไหว้บูชาหลวงพ่อดีบุกที่วัดบ้านหงาวซึ่งอยู่ห่างจากตัวเมืองระนอง เพียง 12 กิโลเมตรเท่านั้น ส่วนการบูชา เริ่มด้วยการตั้งนะโม 3 จบ พร้อมกับ คาถาบูชาหลวงพ่อดีบุก วัดบ้านหงาว คือ "วันทามิ ภันเต ติปุกะพุทธมหาศากยมุนีศรีรณังค์ ตัสสะ เอเตนะ สัจจะวัชเชนะ โสตถิ เม โหตุ สัพพะทา"

2) อุโบสถลอยฟ้าเฉลิมพระเกียรติเป็นอุโบสถหลังใหม่ ของวัดบ้านหงาว ฝั่งตรงข้ามอุโบสถเป็นน้ำตกหงาว ในช่วงหน้าน้ำจะเห็นเป็นสายน้ำตกลงมาดูสวยงาม เป็นอุโบสถที่สวยงามมาก มีรายละเอียดลวดลายทุกชิ้น ใช้โทนสีเหลือง ทอง มีบันไดพญานาคขึ้นไปยังอุโบสถ ตัวอุโบสถมีลักษณะเป็นอุโบสถ 2 ชั้น หรือที่เรียกว่าอุโบสถลอยฟ้า มีขนาดกว้าง 8 x 15 เมตร รอบอุโบสถเป็นลานกว้างขนาด 14.5 x 63 เมตร มีบันไดขึ้นลง 4 ด้าน ทิศเหนือ ใต้ ตะวันออก ตะวันตก ด้านล่างของอุโบสถเป็นห้องโถงใช้สำหรับการประชุม จัดสัมมนาบริเวณรอบๆ อุโบสถ มีหินแกะสลักเป็นเรื่องเล่าของเมืองระนอง ภายในอุโบสถมีหลวงพ่อดีบุก หรือที่มีชื่อทางการว่า พระติปุกะมหาศากยมุนีศรีรณังค์(หลวงพ่อดีบุก) เป็นพระพุทธรูปดีบุกองค์ใหญ่ที่สุดในโลก สร้างขึ้นเมื่อวันที่ 10 สิงหาคม พ.ศ.2551 และยังมีความสวยงามของฝาพนังที่แกละสลักเป็นลวดลายต่างๆ

 3) เส้นทางแสวงบุญ จุดที่ 2 ศูนย์เรียนรู้วัดหงาว ประกอบไปด้วย พระราชประวัติ และพระราชกรณีย์กิจ ที่พระมหากษัตริย์เสด็จประพาสจังหวัดระนอง 4 พระองค์ คือ รัชกาลที่ 5, รัชการที่ 6, รัชกาลที่ 7 และรัชการที่ 9

 4) เส้นทางแสวงบุญ จุดที่ 3 พิพิธภัณฑ์ท้องถิ่นฉลองครองราชย์ 60 ปี ประกอบไปด้วย พิพิธภัณฑ์พื้นบ้านเก็บรวบรวมตัวอย่างของ แร่ดีบุก และเครื่องมือ เครื่องใช้ในการทำเหมืองแร่ ทั้งเหมืองสูบและเหมืองเรือขุดแร่

 5) เส้นทางแสวงบุญ จุดที่ 4 บริเวณวัดจะมีศาลาที่มีชื่อว่า วังมัจฉา เป็นที่สำหรับการให้อาหารปลา และยังมีบันไดที่สุดถึง 300 ขั้น บนยอดมีระฆังที่ไว้ตีเพื่อสิริมงคลในชีวิตและยังเป็นจุดชมวิวที่สวยงามอีกด้วย วังมัจฉา ในวัดบ้านหงาว เป็นบึงน้ำขนาดใหญ่ มีปลาอาศัยอยู่เป็นจำนวนมาก ที่ริมน้ำเป็นที่ตั้งของกุฏิพระวัดบ้านหงาว มีฉากหลังเป็นเนินเขาหัวโล้น เนื่องจากวังมัจฉาขุมเมืองเก่าเป็นแกล่งพันธ์ปลาน้ำจืดหลากหลายสายพันธ์วังมัจฉา วัดบ้านหงาว ปลาบึก ปลาจาระเม็ดน้ำจืด ปลาดุกยักษ์ ปลาตะเพียน ปลานิล ฯลฯ

 6) เส้นทางแสวงบุญ จุดที่ 5 ลานฟอกใจ จะมีความร่มรื่นด้วยต้นไม้นานาชนิดและโดยรอบจะมีคติธรรมคำสอนจากต้นไม้เพื่อเตือนใจ

 7) เส้นทางแสวงบุญ จุดที่ 6 ภูเขาที่อยู่หลังกุฏิพระมีบันไดขึ้นไปประมาณ 300 ขั้น ถ้าใครแรงดีก็ขึ้นไปชมวิวได้เป็นจุดชมวิว 360 องศาหรือบันไดสวรรค์ ที่สูงสุดจนถึงยอดดอย ทุกๆ ปี ทางวัดหงาวจะมีพิธีการสืบสานตักบาตรเทโวประจำจังหวัดระนอง

 8) ระหว่างทางที่จะไปวัดบ้านหงาว เราจะผ่านแหล่งท่องเที่ยวอีกแห่งหนึ่งของจังหวัดระนอง นั่นคือ ภูเขาหญ้าหรือเขาหัวล้าน ที่ได้ชื่อนี้เพราะเป็นภูเขาที่ไม่มีต้นไม้ใหญ่ มีเพียงหญ้าเท่านั้น และความสวยงามของหญ้าคือจุดเด่น ช่วงฤดูร้อนทุ่งหญ้าจะเป็นสีเหลืองทอง มีสีเขียวปนบ้างเล็กน้อย ถ้าเป็นช่วงฤดูฝน ทุ่งหญ้าจะเป็นสีเขียวขจีดูแล้วสดชื่นไปอีกแบบ ไม่เพียงแค่นั้นเรายังสามารถขึ้นไปบนยอดเขาเพื่อชมวิวทิวทัศน์ได้ด้วย

**ขั้นตอนที่ 3 การวิเคราะห์กลุ่มผู้บริโภค จำนวน 400 คน**

 **4.4.4 ผลจากการวิเคราะห์กลุ่มผู้บริโภค จำนวน 400 คน พบว่า ความพึงพอใจของผู้บริโภคและปัจจัยที่ส่งผลต่อการตัดสินใจของลูกค้า**

**ตอนที่ 13 ความพึงพอใจของผู้บริโภคและปัจจัยที่ส่งผลต่อการตัดสินใจของลูกค้า แบ่งออกเป็น 7 ส่วนดังต่อไปนี้**

 **ส่วนที่ 1 ด้านผลิตภัณฑ์** พบว่าความพึงพอใจของผู้บริโภคและปัจจัยที่ส่งผลต่อการตัดสินใจของลูกค้า โดยรวมทุกด้านเท่ากับ 3.91 ซึ่งจัดอยู่ในความพึงพอใจระดับมาก โดยเรียงลำดับ ดังนี้ ตรายี่ห้อของผลิตภัณฑ์มีความโดดเด่นต้องตาต้องใจ ค่าเฉลี่ยเท่ากับ 4.32 รองลงมา มีบรรจุภัณฑ์ของสินค้าสามารถนำกลับไปใช้ต่อได้ ค่าเฉลี่ยเท่ากับ 4.21 ถัดมามีฉลากบอกรายละเอียดของผลิตภัณฑ์ชัดเจน ค่าเฉลี่ยเท่ากับ 4.19 และลำดับสุดท้ายความสวยงามของรูปแบบบรรจุภัณฑ (Packaging Design) ค่าเฉลี่ยเท่ากับ 3.39

 **ส่วนที่ 2 ด้านราคา** พบว่าด้านราคาการวิเคราะห์ความคิดเห็นของนักท่องเที่ยวใช้บริการในการซื้อของฝากและของที่ระลึกในจังหวัดระนอง โดยรวมทุกด้านเท่ากับ 3.53 ซึ่งจัดอยู่ในความพึงพอใจระดับมาก โดยเรียงลำดับ ดังนี้ ราคาเหมาะสมกับคุณภาพของผลิตภัณฑ ค่าเฉลี่ยเท่ากับ 3.97 รองลงมา มีสามารถต่อรองราคาสินค้าได้ ค่าเฉลี่ยเท่ากับ 3.86 และลำดับสุดท้าย การตั้งราคาใหเหมาะสมกับชื่อเสียงของผลิตภัณฑ ค่าเฉลี่ยเท่ากับ 3.24

 **ส่วนที่ 3 ด้านสถานที่จัดจำหน่าย** พบว่าด้านสถานที่จัดจำหน่ายการวิเคราะห์ความคิดเห็นของนักท่องเที่ยวใช้บริการในการซื้อของฝากและของที่ระลึก โดยรวมทุกด้านเท่ากับ 1.62 ซึ่งจัดอยู่ในความพึงพอใจระดับน้อยที่สุด โดยเรียงลำดับ ดังนี้ สถานที่มีความปลอดภัย ค่าเฉลี่ยเท่ากับ 1.76 รองลงมา ความเหมาะสมของเวลาเปดปดบริการ ค่าเฉลี่ยเท่ากับ 1.62 ถัดมามีที่จอดรถสะดวกและเพียงพอ ค่าเฉลี่ยเท่ากับ 1.62 และลำดับสุดท้าย ความสะดวกในการเดินทางไปใชบริการ ค่าเฉลี่ยเท่ากับ 1.53

 **ส่วนที่ 4 ด้านส่งเสริมการตลาด** พบว่า ด้านส่งเสริมการตลาด การวิเคราะห์ความคิดเห็นของนักท่องเที่ยวใช้บริการในการซื้อของฝากและของที่ระลึก โดยรวมทุกด้านเท่ากับ 3.56 ซึ่งจัดอยู่ในความพึงพอใจระดับมาก โดยเรียงลำดับ ดังนี้ มีพนักงานคอยอธิบายรายละเอียดของสินค้าหรือตัวผลิตภัณฑ์ ค่าเฉลี่ยเท่ากับ 4.67 รองลงมา การแจกสินค้าตัวอย่าง ค่าเฉลี่ยเท่ากับ 4.66 และลำดับสุดท้ายการสาธิตวิธีการใช้ผิตภัณฑ์ต่างๆ ค่าเฉลี่ยเท่ากับ 2.09

 **ส่วนที่ 5 ด้านการบริการหลังการขาย** พบว่า ด้านการบริการหลังการขาย การวิเคราะห์ความคิดเห็นของนักท่องเที่ยวใช้บริการในการซื้อของฝากและของที่ระลึก โดยรวมทุกด้านเท่ากับ 2.79 ซึ่งจัดอยู่ในความพึงพอใจระดับปานกลาง โดยเรียงลำดับ ดังนี้ มีความรวดเร็วในการใหบริการ ค่าเฉลี่ยเท่ากับ 2.80 รองลงมา มีมาตรฐานการบริหารจัดการรานอยางเปนระบบ ค่าเฉลี่ยเท่ากับ 2.74 และลำดับสุดท้ายมีการอํานวยความสะดวกกับลูกคาที่เขามารับบริการ เชน มีพนักงานชวยถือสินคาไปสง ค่าเฉลี่ยเท่ากับ 2.29

**ส่วนที่ 6 ด้านความพร้อมด้านการต้อนรับ** พบว่า ด้านความพร้อมด้านการต้อนรับ การวิเคราะห์ความคิดเห็นของนักท่องเที่ยวใช้บริการในการซื้อของฝากและของที่ระลึก โดยรวมทุกด้านเท่ากับ 2.90 ซึ่งจัดอยู่ในความพึงพอใจระดับปานกลาง โดยเรียงลำดับ ดังนี้ มีความเหมาะสมในการแตงกายของพนักงานค่าเฉลี่ยเท่ากับ 3.45 รองลงมา มีความกระตือรือรนในการใหบริการ ค่าเฉลี่ยเท่ากับ 3.35 ถัดมามีพนักงานมีความรูเกี่ยวกับผลิตภัณฑค่าเฉลี่ยเท่ากับ 3.10 และลำดับสุดท้าย พนักงานสามารถใหขอมูลไดถูกตองแมนยํา ค่าเฉลี่ยเท่ากับ 2.24

**ส่วนที่ 7 ด้านความพร้อมด้านสถานที่จำหน่ายสินค้า** พบว่า ด้านความพร้อมด้านสถานที่จำหน่ายสินค้า การวิเคราะห์ความคิดเห็นของนักท่องเที่ยวใช้บริการในการซื้อของฝากและของที่ระลึก โดยรวมทุกด้านเท่ากับ 2.20 ซึ่งจัดอยู่ในความพึงพอใจระดับน้อย โดยเรียงลำดับ ดังนี้ บรรยากาศโดยรวมและการตกแตงภายในราน สวยงามดึงดูดความสนใจ ค่าเฉลี่ยเท่ากับ 3.80 รองลงมา ภาพลักษณของรานที่ดีค่าเฉลี่ยเท่ากับ 2.21 และลำดับสุดท้ายการจัดวางสินคามีความเหมาะสม สะดวกใน การเลือกชม มีความชัดเจนของปายรายการและ ราคา ค่าเฉลี่ยเท่ากับ 1.39

**ขั้นตอนที่ 4 การวิเคราะห์ผลกระทบในการพัฒนาบรรจุภัณฑ์และตราสัญลักษณ์ของกลุ่มผู้ผลิตสินค้า OTOP และสินค้าชุมชน จำนวน 201 ราย ในจังหวัดระนอง แบ่งออกเป็น 2 ตอน**

**ตอนที่ 14 ผลกระทบในการพัฒนาบรรจุภัณฑ์และตราสัญลักษณ์ของกลุ่มผู้ผลิตสินค้า OTOP และสินค้าชุมชน** แบ่งออกเป็น 3 ส่วน ได้แก่

ส่วนที่ 1 ในรอบ 1 ปีที่ผ่านมา ด้านการมุ่งเน้นการพัฒนาผลิตภัณฑ์ใหม่

ส่วนที่ 2 ในรอบ 1 ปีที่ผ่านมา ด้านการมุ่งเน้นการตลาดของผลิตภัณฑ์ใหม่

 ส่วนที่ 3 ในรอบ 1 ปีที่ผ่านมา ด้านการมุ่งเน้นนวัตกรรมและเทคโนโลยีของการ พัฒนาผลิตภัณฑ์ใหม่

**ตอนที่ 15 ผลจากการวิเคราะห์ปัจจัยที่ส่งผลกระทบต่อการตัดสินใจของลูกค้า** แบ่งออกเป็น 4 ส่วน ได้แก่

ส่วนที่ 1 ด้านผลิตภัณฑ์

ส่วนที่ 2 ด้านราคา

ส่วนที่ 3 ด้านการจัดจำหน่าย

ส่วนที่ 4 ด้านช่องทางการตลาด

**ตอนที่ 14 ผลกระทบในการพัฒนาบรรจุภัณฑ์และตราสัญลักษณ์ของกลุ่มผู้ผลิตสินค้า OTOP และสินค้าชุมชนแบ่งออกเป็น 3 ส่วน**

**ส่วนที่ 1 ในรอบ 1 ปีที่ผ่านมา ด้านการมุ่งเน้นการพัฒนาผลิตภัณฑ์ใหม่** พบว่า ผลกระทบในการพัฒนาบรรจุภัณฑ์และตราสัญลักษณ์ของกลุ่มผู้ผลิตสินค้า OTOP และสินค้าชุมชนโดยรวมทุกด้านเท่ากับ 2.30 ในรอบ 1 ปีที่ผ่านมามีการพัฒนาด้านบรรจุภัณฑ์และตราสัญลักษ์ จัดอยู่ในระดับน้อย โดยเรียงลำดับ ดังนี้ ในรอบ 1 ปีที่ผ่านมา ให้ความสำคัญของการเปรียบเทียบผลิตภัณฑ์กับคู่แข่ง ค่าเฉลี่ยเท่ากับ 2.80 รองลงมา ในรอบ 1 ปีที่ผ่านมา ให้ความสำคัญกับการนำเสนอสินค้าในงานแสดงสินค้า ค่าเฉลี่ยเท่ากับ 2.73 และลำดับสุดท้ายในรอบ 1 ปีที่ผ่านมามุ่งเน้นการนำเสนอผลิตภัณฑ์เพื่อสนองความต้องการของลูกค้าเฉพาะกลุ่ม ค่าเฉลี่ยเท่ากับ 2.18

**ส่วนที่ 2 ในรอบ 1 ปีที่ผ่านมา ด้านการมุ่งเน้นการตลาดของผลิตภัณฑ์ใหม่** ระดับผลกระทบของกลุ่มผู้ผลิตสินค้า OTOP และสินค้าชุมชน ในจังหวัดระนองในด้านสิ่งอำนวยความสะดวก โดยรวมและรายด้าน พบว่า ด้านการมุ่งเน้นการการตลาดของผลิตภัณฑ์ใหม่ การวิเคราะห์ความคิดเห็นของกลุ่มผู้ผลิตสินค้า OTOP และสินค้าชุมชน โดยรวมทุกด้านเท่ากับ 3.40 ซึ่งจัดอยู่ในความพึงพอใจระดับปานกลาง โดยเรียงลำดับ ดังนี้ ให้ความสำคัญหรือมีการประเมินผลการใช้ช่องทางการจำหน่ายค่าเฉลี่ยเท่ากับ 3.95 รองลงมา การนำเสนอแนวคิดของผลิตภัณฑ์ต่อกลุ่มลูกค้า ค่าเฉลี่ยเท่ากับ 3.62 และลำดับสุดท้ายการสำรวจและกำหนดกลุ่มเป้าหมายของตลาด ค่าเฉลี่ยเท่ากับ 2.84

**ส่วนที่ 3 ในรอบ 1 ปีที่ผ่านมา ด้านการมุ่งเน้นนวัตกรรมและเทคโนโลยีของการพัฒนาผลิตภัณฑ์ใหม่** พบว่า ในด้านสิ่งอำนวยความสะดวก โดยรวมและรายด้าน พบว่า ด้านการมุ่งเน้นนวัตกรรมและเทคโนโลยีของการพัฒนาผลิตภัณฑ์ใหม่ การวิเคราะห์ความคิดเห็นของกลุ่มผู้ผลิตสินค้า OTOP และสินค้าชุมชน โดยรวมทุกด้านเท่ากับ 3.53 ซึ่งจัดอยู่ในความพึงพอใจระดับมาก โดยเรียงลำดับ ดังนี้ ใช้สื่อหรือช่องทางในการประชาสัมพันธ์โดยใช้เทคโนโลยีค่าเฉลี่ยเท่ากับ 3.63 รองลงมา ให้ความสำคัญในการนำแนวคิดทางเทคโนโลยีไปทดสอบกับลูกค้า ค่าเฉลี่ยเท่ากับ 3.62 และลำดับสุดท้ายการส่งเสริมพยากรณ์แนวโน้มทางเทคโนโลยีการออกแบบ รูปแบบ ค่าเฉลี่ยเท่ากับ 3.23

**4.4.6 ผลจากการวิเคราะห์ปัจจัยที่ส่งผลกระทบต่อการตัดสินใจของลูกค้า พบว่า**

 **ตอนที่ 15 ผลจากการวิเคราะห์ปัจจัยที่ส่งผลกระทบต่อการตัดสินใจของลูกค้า แบ่งออกเป็น 4 ส่วน**

ส่วนที่ 1 ด้านผลิตภัณฑ์

ส่วนที่ 2 ด้านราคา

ส่วนที่ 3 ด้านการจัดจำหน่าย

ส่วนที่ 4 ด้านช่องทางการตลาด

พบว่า ด้านผลิตภัณฑ์ การวิเคราะห์ความคิดเห็นของกลุ่มผู้ผลิตสินค้า OTOP และสินค้าชุมชน โดยรวมทุกด้านเท่ากับ 3.17 ซึ่งจัดอยู่ในความพึงพอใจระดับปานกลาง โดยเรียงลำดับ ดังนี้ ด้านผลิตภัณฑ์ ค่าเฉลี่ยเท่ากับ 3.55 รองลงมา ด้านการจัดจำหน่าย ค่าเฉลี่ยเท่ากับ 3.44 ด้านช่องทางการตลาดค่าเฉลี่ยเท่ากับ 2.59 และลำดับสุดท้ายด้านราคา ค่าเฉลี่ยเท่ากับ 3.12

สรุปได้ว่าจากการวิเคราะห์และสังเคราะห์จากแบบสอบถามและการประชุมกลุ่ม และการสัมภาษณ์ พบว่า ต้องพัฒนาเว็บไซต์ เพื่อการท่องเที่ยวในจังหวัดระนอง เพื่อส่งเสริมการท่องเที่ยวจังหวัดระนองให้เป็นที่รู้จักแก่นักท่องเที่ยวและผู้ที่สนใจข้อมูลเกี่ยวกับการท่องเที่ยวในจังหวัดระนอง มีคุณภาพเนื้อหาได้ดำเนินการตามหลักการวิจัยและพัฒนาซึ่งมัการวางแผนดำเนินการสร้าง ปรับปรุงแก้ไข และพัฒนาอย่างเป็นระบบ ในการสร้างเว็บไซต์ได้มีการตรวจสอบ ปรับปรุงแก้ไขและประเมินคุณภาพโดยผู้เชี่ยวชาญ ส่วนในด้านเนื้อหาเว็บไซต์ที่ผู้วิจัยสร้างขึ้นได้ผ่านการตรวจสอบ ปรัปปรุงแก้ไข และประเมินคุณภาพโดยผู้เชี่ยวชาญในด้านเนื้อหาที่มีความรู้ความสามารถจนได้เนื้อหาที่มีความถูกต้องและเหมาะสมกับเนื้อหาและบริบทของชุมชน เป็นการประชาสัมพันธ์การท่องเที่ยวของจังหวัด ด้านการออกแบบหน้าเว็บเพจ เว็บไซต์มีรูปแบบที่ง่ายต่อการค้นหาแหล่งท่องเที่ยว และสะดวกต่อการใช้งาน

 **ขั้นตอนที่ 5 การวิจัยการพัฒนาทดลองสำหรับใช้ในการพัฒนาต้นแบบเส้นทางการท่องเที่ยวเชิงสุขภาพและเชิงนิเวศ ดังนี้**

 การพัฒนาเว็บไซต์ เพื่อการท่องเที่ยวจังหวัดระนอง เพื่อส่งเสริมการท่องเที่ยวจังหวัดระนองให้เป็นที่รู้จักแก่นักท่องเที่ยวและผู้ที่สนใจข้อมูลเกี่ยวกับการท่องเที่ยวในจังหวัดระนอง โดยแนวคิดและรายละเอียดในการพัฒนาดังนี้

การออกแบบเว็บไซต์ ฐานข้อมูล เพื่อการท่องเที่ยวจังหวัดระนอง ในส่วนการค้นหาเส้นทางการท่องเที่ยวเชิงนิเวศและเชิงสุขภาพ (กำหนดวัน งบประมาณ) ที่พัก ร้านอาหาร สินค้าชุมชน สถานที่ท่องเที่ยวเชิงนิเวศและเชิงสุขภาพ

การพัฒนาเว็บไซต์การท่องเที่ยวจังหวัดระนอง ในส่วนการค้นหาเส้นทางการท่องเที่ยวเชิงนิเวศและเชิงสุขภาพ (กำหนดวัน งบประมาณ) ที่พัก ร้านอาหาร สินค้าชุมชน สถานที่ท่องเที่ยวเชิงนิเวศและเชิงสุขภาพ เพื่อเผยแพร่ข้อมูลดังกล่าวผ่านเว็บไซต์ โดยผู้ใช้สามารถเข้าใช้งานด้วยยูอาร์แอล (URL) ผ่านเบราเซอร์บนอินเทอร์เน็ต

การพัฒนาฐานข้อมูลการท่องเที่ยวจังหวัดระนอง ในส่วนการค้นหาเส้นทางการท่องเที่ยวเชิงนิเวศและเชิงสุขภาพ ที่พัก ร้านอาหาร สินค้าชุมชน สถานที่ท่องเที่ยวเชิงนิเวศและเชิงสุขภาพ เพื่อจัดเก็บข้อมูลดังกล่าวไว้เป็นฐานข้อมูลจำนวน 1 ฐาน เพื่อให้สามารถเพิ่ม ลบ และแก้ไขข้อมูลผ่านเว็บไซต์โดยผู้ดูแลที่ได้รับอนุญาตให้เป็นผู้ดูแลและจัดการฐานข้อมูลเพื่อการท่องเที่ยวจังหวัดระนอง ในส่วนการค้นหาเส้นทางการท่องเที่ยวเชิงนิเวศและเชิงสุขภาพ ที่พัก ร้านอาหาร สินค้าชุมชน สถานที่ท่องเที่ยวเชิงนิเวศและเชิงสุขภาพ

การเผยแพร่เว็บไซต์ ทำการติดตั้งเว็บไซต์ ฐานข้อมูล คิวอาร์โค้ดเพื่อการท่องเที่ยวจังหวัดระนองบนเครื่องคอมพิวเตอร์แม่ข่ายที่เชื่อมต่อระบบอินเทอร์เน็ต เพื่อให้ผู้ใช้สามารถเข้าใช้งานด้วยยูอาร์แอล (URL) ผ่านเบราเซอร์บนอินเทอร์เน็ต

การเผยแพร่เพื่อการท่องเที่ยวจังหวัดระนองเผยแพร่บนกูเกิ้ลเพลย์ (Google play) และแอปสโตร์ (App store) เพื่อให้ผู้ใช้สามารถดาวน์โหลดผ่านอินเทอร์เน็ตด้วยสมาร์ทโฟนสำหรับผู้ใช้งานสมาร์ทโฟนระบบปฏิบัติการแอนดรอยด์สามารถดาวน์โหลดได้ที่ Google play

การออกแบบเว็บไซต์การท่องเที่ยว ฐานข้อมูล

การพัฒนาเว็บไซต์เพื่อการท่องเที่ยวจังหวัดระนอง

การพัฒนาฐานข้อมูลเพื่อการท่องเที่ยวจังหวัดระนอง

การพัฒนาการพัฒนาโมบายแอปพลิเคชันบนระบบปฏิบัติการไอโอเอสเพื่อการท่องเที่ยวจังหวัดระนอง

การพัฒนาการพัฒนาโมบายแอปพลิเคชันบนระบบปฏิบัติการแอนดรอยด์เพื่อการท่องเที่ยวจังหวัดระนอง

การพัฒนาการพัฒนาโมบายแอปพลิเคชันบนระบบปฏิบัติการแอนดรอยด์เพื่อการท่องเที่ยวจังหวัดระนอง

การเผยแพร่เว็บไซต์ ทำการติดตั้งเว็บไซต์ ฐานข้อมูล เพื่อการท่องเที่ยวจังหวัดระนอง

บนเครื่องคอมพิวเตอร์แม่ข่าย

แนวทางการเผยแพร่เวปไซต์เพื่อการท่องเที่ยวจังหวัดระนอง นำโมบายโมบายแอปพลิเคชันเผยแพร่บนกูเกิ้ลเพลย์ (Google play) และแอปสโตร์ (App store)

การเผยแพร่เวปไซต์เพื่อการท่องเที่ยวจังหวัดระนอง

การเผยแพร่โมบายแอปพลิเคชันและเว็บไซต์เพื่อการท่องเที่ยวจังหวัดด้วยการจัดทำคิวอาร์โค้ด

การจัดทำคู่มือใช้งานในรูปแผ่นซีดีหรือดีวีดี

การดำเนินการส่งมอบ source code เว็บไซต์ในรูปแผ่นซีดีหรือดีวีดี

**5.2 การอภิปรายผล**

ความรู้ ความเข้าใจด้านปรัชญาเศรษฐกิจพอเพียงโดยรวมทุกด้านเท่ากับ 2.21 ซึ่งจัดอยู่ในมีความรู้ ความใจระดับน้อย โดยเรียงลำดับ ดังนี้ ชุมชนมีการดูแลช่วยเหลือคนจน คนด้อยโอกาสและคนประสบปัญหา ค่าเฉลี่ยเท่ากับ 3.77 สอดคล้องกับชม ปานตาและคณะ (2559) พบว่า นักศึกษาและบุคลากรของมหาวิทยาลัยราชภัฏนครสวรรค์ส่วนใหญ่มีความเข้าใจเกี่ยวกับปรัชญาของเศรษฐกิจพอเพียงระดับปานกลาง ซึ่งตรงกับแคทลียา บาลไธสง(2554) และขันทอง นีระมนต์. 2551. ผู้นำชุมชนส่วนใหญ่มีความเข้าใจ และการเข้าถึงปรัชญาเศรษฐกิจพอเพียง หลังการเข้าร่วมกิจกรรมการเรียนรู้เชิงบูรณาการปรัชญาเศรษฐกิจพอเพียงเพิ่มขึ้นจากเดิม สอดคล้องกับแคทลียา บาลไธสง(2554) พบว่า 1. ผู้นำชุมชนมีค่าคะแนนเฉลี่ยความเข้าใจปรัชญาเศรษฐกิจพอเพียงอยู่ในระดับ มากที่สุด ( =91.6) และค่าคะแนนเฉลี่ยความเข้าถึงปรัชญาเศรษฐกิจพอเพียงอยู่ในระดับมาก ( =39.47) ส่วนค่าคะแนนเฉลี่ยความเข้าใจนโยบายประชานิยมพบว่าอยู่ในระดับมาก ( =54.41) และค่าคะแนนเฉลี่ย ความเข้าถึงนโยบายประชานิยมอยู่ในระดับมาก ( =22.83) 2. ผู้นำชุมชนส่วนใหญ่มีความเข้าใจ และการเข้าถึง ปรัชญาเศรษฐกิจพอเพียง หลังการเข้าร่วมกิจกรรมการเรียนรู้เชิงบูรณาการปรัชญาเศรษฐกิจพอเพียงเพิ่มขึ้นจาก เดิมอย่างมีนัยสำ คัญทางสถิติที่ระดับ .001 ส่วนความเข้าใจนโยบายประชานิยม หลังการจัดกิจกรรมการเรียนรู้ เชิงบูรณาการปรัชญาเศรษฐกิจพอเพียงไม่แตกต่างอย่างมีนัยสำ คัญทางสถิติที่ระดับ .05 แต่การเข้าถึงนโยบาย ประชานิยมลดลงอย่างมีนัยสำ คัญทางสถิติที่ระดับ .05 อย่างไรก็ตามแม้ว่าในปัจจุบันประชาชนทั่วไปจะรู้จักและมีโครงการเกี่ยวกับปรัชญาเศรษฐกิจพอเพียง ตลอดจนมีการประยุกต์ใช้ในรูปแบบต่างๆบ้าง แต่จะเห็นว่ายังมีความหลากหลายของการตีความเนื่องจากประชาชนส่วนใหญ่มีความเข้าใจไม่ชัดเจนและการนำ ไปประยุกต์ยังไม่แพร่หลายเท่าที่ควรจึงทำ ให้ผู้วิจัยสนใจศึกษาความเข้าใจ และการเข้าถึงปรัชญาเศรษฐกิจพอเพียง และนโยบายประชานิยมของผู้นำ ชุมชน รวมทั้งพัฒนากิจกรรมการเรียนรู้เชิงบูรณาการปรัชญาเศรษฐกิจพอเพียง เพื่อให้ผู้นำชุมชนที่เข้าร่วมกิจกรรมการเรียนรู้เชิงบูรณาการปรัชญาเศรษฐกิจพอเพียง มีความเข้าใจ เข้าถึงปรัชญาเศรษฐกิจพอเพียง สามารถนำ ไปประยุกต์ใช้ให้เกิดการปฏิบัติอย่างต่อเนื่อง และสามารถถ่ายทอดขยายเครือข่ายสู่ชุมชน เพื่อสร้างชุมชนที่เข้มแข็ง และสามารถพึ่งพาตนเองได้ ความสมบูรณ์ของลักษณะพื้นฐานของแหล่งท่องเที่ยวในจังหวัดระนองการจัดการกับการท่องเที่ยวคณะใหญ่ในทิศทางและภายใต้รูปแบบของการท่องเที่ยวเชิงนิเวศได้อาจจัดเป็น Mass Ecotourism มีการท่องเที่ยวเชิงนิเวศ เป็นการท่องเที่ยวแนวใหม่ที่แตกต่างจากการท่องเที่ยวแบบประเพณีนิยม ซึ่งเน้นความพอใจของนักท่องเที่ยวเป็นหลัก ทั้งนี้ท่องเที่ยวเชิงนิเวศเป็นรูปแบบการท่องเที่ยวที่คำนึงถึงประโยชน์ต่อการอนุรักษ์ธรรมชาติ มีการท่องเที่ยวเชิงนิเวศจึงให้ความสำคัญในการให้การศึกษาและสร้างจิตสำนึกมากกว่าการให้ความพึงพอใจอย่างไม่มีขอบเขตของนักท่องเที่ยว ดังนั้นจึงเป็นการท่องเที่ยวที่ต้องมีการประสานความเข้าใจกันอย่างเหมาะสมตลอดกระบวนการ การท่องเที่ยวเชิงนิเวศ ไม่จำเป็นต้องเป็นการจัดการที่ง่ายๆ ราคาถูก มีรูปแบบการท่องเที่ยวที่ยากลำบากมีรายได้จากการท่องเที่ยวน้อย เพียงแต่มีการจัดการที่ดี มีการรักษาสิ่งแวดล้อมอย่างมีประสิทธิภาพ มีการประสานความเข้าใจกับนักท่องเที่ยวและให้ประโยชน์ที่เหมาะสม ตามความคาดหวังของนักท่องเที่ยว การท่องเที่ยวเชิงสุขภาพและเชิงนิเวศอาจตอบสนองนักท่องเที่ยวได้ทุกกลุ่ม ทุกระดับ และมีรายได้สูง ได้เช่นกัน ค่าเฉลี่ยเท่ากับ 4.48 สอดคล้องกับศศิธร รัตนประยูร (2557)ได้ทำการศึกษา การจัดเส้นทางการท่องเที่ยวเชิงนิเวศในจังหวัดชัยภูมิเพื่อการพัฒนาเศษรฐกิจชุมชนท้องถิ่นอย่างยั่งยืน โดยศึกษาแหล่งท่องเที่ยว 4 เส้นทาง คือ เส้นทางที่ 1 เส้นทางกระเจียวงามแหล่งเมืองชัยภูมิ เส้นทางที่ 2 เส้นทางน้ำตกสวย รวยป่าใหญ่ และเส้นทางที่ 3 เส้นทางแห่งหุบเขาหิน พบว่า ทั้ง 3 เส้นทางมีกิจกรรมการท่องเที่ยว ระยะทาง สภาพถนน ร้านค้า ที่พัก และสถานที่อำนวยความสะดวกอื่นๆที่แตกต่างกันและมีความดึงดูดใจนักท่องเที่ยวได้ในระดับที่ไม่เหมือนกัน โดยแหล่งท่องเที่ยวที่ได้รับความพึงพอใจจากนักท่องเที่ยวมากที่สุด ได้แก่ อุทยานแห่งชาติป่าหินงาม รองลงมาได้แก่ อุทยานแห่งชาติไทรทอง อุทยานแห่งชาติตาดโตน และมอหินขาว ตามลำดับ ซึ่งในแต่ละเส้นทางจะมีการจัดการท่องเที่ยวเชิงวัฒนธรรมเพิ่มเติมเพื่อเปิดโอกาสนักท่องเที่ยวได้สัมผัสกับวิถีชีวิตของชาวบ้านในท้องถิ่น ได้แก่ หมู่บ้านวัฒนธรรมณัฮกุร หมู่บ้านวัฒนธรรมบ้านเขว้า และหมู่บ้านเกษตรกรรมห้วยหมากแดง ทำให้เพิ่มโอกาสในการสร้างรายได้ให้แก่ชุมชนท้องถิ่นอีกทางหนึ่งด้วย ลักษณะการเดินทางกับครอบครัวและเดินทางกับเพื่อนเดินทางโดยรถยนต์ส่วนบุคคล วัตถุประสงค์การเดินทางเพื่อพักผ่อน สอดคล้องกับสุดแดน วิสุทธิลักษณ์ และคณะ (2555) รูปแบบ พร้อมเสนอตัวอย่างต้นแบบกิจกรรมการท่องเที่ยวเชิงสร้างสรรค์ที่เหมาะสมในประเทศไทยโครงการได้กําหนดพื้นที่เป้าหมายที่มีศิลปะวัฒนธรรม ประเพณีหรือการดําเนินชีวิตของชุมชนที่โดดเด่นเป็นเอกลักษณ์ในพื้นที่พิเศษ 4 อุทยานประวัติศาสตร์สุโขทัย-ศรีสัชนาลัย-กําแพงเพชร และพื้นที่พิเศษ 5 จังหวัดเลย จากการดําเนินงานของโครงการได้เลือกกิจกรรมต้นแบบการท่องเที่ยวเชิงสร้างสรรค์จากพื้นที่ดังกล่าวเพื่อนําเสนอเป็นตัวอย่าง 4 กิจกรรม คือ การทําผ้าหมักโคลนและข้าวเปิ๊บบ้านนาต้นจั่น การทําเครื่องปั้นสังคโลกสุโขทัย การทําพระพิมพ์ดินเผากําแพงเพชรการทําและบูชาต้นผึ้งพระธาตุศรีสองรัก และการทําผ้าห่มนวมเชียงคาน พร้อมเสนอตัวอย่างเส้นทางการท่องเที่ยวเชิงสร้างสรรค์สองเส้นทางในพื้นที่พิเศษ 4 และ 5 คณะทํางานได้ชี้ให้เห็นว่าการท่องเที่ยวเชิงสร้างสรรค์ เป็นกระบวนทัศน์และทิศทางใหม่ของการท่องเที่ยวในปัจจุบัน เป็นเครื่องมือของการทําความเข้าใจในคุณค่าของความหลากหลายทางวัฒนธรรม ผ่านการเรียนรู้และมีประสบการณ์ร่วมในพื้นที่ท่องเที่ยวแต่ละแห่ง ซึ่งนอกจากจะช่วยส่งเสริมให้เกิดการตระหนักรู้ในคุณค่าต่างๆ ของชุมชนในแหล่งท่องเที่ยวเหล่านั้นแล้ว ยังเป็นการส่งเสริมพัฒนาศักยภาพของการสร้างสรรค์ให้กับนักท่องเที่ยวเอง เพื่อที่จะนําประสบการณ์ที่ได้จากการเดินทางท่องเที่ยวไปใช้ในวิถีชีวิตของตนเองอีกด้วย

ลักษณะรูปแบบการจัดศูนย์การท่องเที่ยวเชิงอนุรักษ์ โดยรวมทุกด้านเท่ากับ 4.29 ซึ่งจัดอยู่ในความพึงพอใจระดับมาก โดยเรียงลำดับ ดังนี้ มีการดึงเชิงอนุรักษ์ และประเพณีที่โดดเด่นมาจัดกิจกรรมนันทนาการในแหล่งท่องเที่ยวเพื่อให้เยาวชนได้เกิดการเรียนรู้ได้รวดเร็วขึ้นทำให้คนรุ่นใหม่มีความเข้าใจในเทศกาลและงาน ค่าเฉลี่ยเท่ากับ 4.50 รองลงมา การกำหนรูปแบบการท่องเที่ยวเชิงอนุรักษ์ ตามลักษณะของกลุ่มนักท่องเที่ยว ค่าเฉลี่ยเท่ากับ 4.49 และลำดับสุดท้าย คำนึงถึงศักยภาพของทรัพยากรการท่องเที่ยวที่มีอยู่ มีการจัดกิจกรรมที่เหมาะสม และปรับให้เกิดความสมดุลกับรูปแบบและปรับให้เกิดการสมดุลกับรูปแบบและกิจกรรมที่มีอยู่แต่ดั้งเดิม ค่าเฉลี่ยเท่ากับ 4.06 สอดคล้องกับอรุณศรี นาคะวิสุทธิ์.(2543)และชลธินี อยู่คง,เขมิกา คุ้มเพชร (2558) ศึกษาเรื่องเรื่องพฤติกรรมและความพึงพอใจของนักท่องเที่ยวชาวไทยต่อการท่องเที่ยวเชิงสุขภาพ กรณีศึกษา บ่อน้ำร้อนรักษะวารินและบ่อน้ำร้อนพรรั้ง จ.ระนอง พบว่า ส่วนใหญ่ มีการศึกษาอยู่ในระดับปริญญาตรี วัตถุประสงค์ของการท่องเที่ยว คือ เพื่อพักผ่อนหย่อนใจ รองลงมา เพื่อผ่อนคลายความเครียด เพื่อบำบัดโรคภัย และพบปะเพื่อนฝูง ตามลำดับมณีรัตน์ รัตนพันธ์(2558) ศึกษาปัจจัยทางการตลาด ที่มีผลต่อการตัดสินใจซื้อสินค้า และบริการผ่านช่องทางออนไลน์ และศึกษาความสัมพันธ์ของปัจจัยส่วนบุคคลกับปัจจัยทางการตลาด ที่มีผลต่อการตัดสินใจซื้อสินค้า พบว่าปัจจัยทางการตลาดที่มีผลต่อการตัดสินใจซื้อสินค้าและบริการผ่านช่องทางออนไลน์ ทุกปัจจัยมีความสำคัญระดับมาก มีเพียงปัจจัยด้านการส่งเสริมการตลาดที่มีผลต่อการตัดสินใจซื้อสินค้าและบริการผ่านช่องทางออนไลน์ระดับปานกลาง และปัจจัยส่วนบุคคลมีความสัมพันธ์กับปัจจัยทางการตลาดที่มีผลต่อการตัดสินใจซื้อสินค้าและบริการผ่านช่องทางออนไลน์ ที่ระดับนัยสำคัญทางสถิติ 0.05 ยกเว้นปัจจัยส่วนบุคคลด้านรายได้ต่อเดือนไม่มีความสัมพันธ์กับปัจจัยทางการตลาดทุกด้าน และผู้วิจัยยังพบว่า ความรู้ความเข้าใจต่อการท่องเที่ยวเชิงวัฒนธรรม โดยรวมทุกด้านเท่ากับ 4.20 ซึ่งจัดอยู่ในระดับมาก โดยเรียงลำดับ ดังนี้ การท่องเที่ยวเชิงวัฒนธรรมเป็รรูปแบบหนึ่งที่เกี่ยวข้องกับการเดินทางไปยังแหล่งศาสนาอย่างมีจิตสำนึกมีความรับผิดชอบโดยไม่ก่อให้เกิดการรบกวนหรือทำความเสียหายแก่ทรัพยากรธรรมชาติ ค่าเฉลี่ยเท่ากับ 4.25 จะเห็นว่าสอดคล้องกับกัลยารัตน์ ศิริรัตน(2559) พบว่า จากปัจจัยการกระตุ้นเศรษฐกิจในพื้นที่การจ้างแรงงานสร้างอาชีพในชุมชนในพื้นที่ การจัดการการท่องเที่ยวเชิงนิเวศถูกสร้างขึ้นโดยการมีส่วนร่วมของประชาชน โดยยังคงรักษ์ไว้ซึ่งเอกลักษณ์ และคุณค่าของแหล่งท่องเที่ยวเชิงนิเวศ(สุพัตรา วิชยประเสริฐกุล, 2545) หลักการจัดการการท่องเที่ยวเชิงนิเวศยังมีการจัดอบรมความรู้แก่คนในท้องถิ่นและมัคคุเทศก์(นิพล เชื้อเมืองพาน, 2542)

ความพึงพอใจของผู้บริโภคและปัจจัยที่ส่งผลต่อการตัดสินใจของลูกค้า โดยรวมทุกด้านเท่ากับ 3.91 ซึ่งจัดอยู่ในความพึงพอใจระดับมาก โดยเรียงลำดับ ดังนี้ ตรายี่ห้อของผลิตภัณฑ์มีความโดดเด่นต้องตาต้องใจ ค่าเฉลี่ยเท่ากับ 4.32 สอดคล้องกับธันยมัย เจียรกุล (2557) พบว่า ควรสร้างนวัตกรรมผลิตภัณฑ์ใหม่ที่สร้างคุณค่าให้กับผู้บริโภคพัฒนารูปแบบของบรรจุภัณฑ์พัฒนาผลิตภัณฑ์ให้ได้รับการรับรองมาตรฐาน พร้อมทั้งหากลุ่มตลาดเป้าหมายและช่องทางการตลาดในการกระจายสินค้าให้ครอบคลุมกลุ่มเป้าหมายในต้นทุนที่ต่ำ ที่สุด สำหรับด้านการผลิตควรให้มีการนำเทคโนโลยีมาช่วยในการผลิต หาแหล่งวัตถุดิบที่มีต้นทุนต่ำ ด้านการเงินและแหล่งเงินทุน ควรมีการใช้ระบบการเงินและบัญชีที่ถูกต้อง มีความรู้เรื่องต้นทุนและจุดคุ้มทุน สนับสนุนเรื่องแหล่งทุนต้นทุนต่ำ ด้านเทคโนโลยีควรมีการนำ เทคโนโลยีมาใช้ในระบบการทำงาน รวมถึงระบบสารสนเทศ และด้านการสร้างเครือข่ายธุรกิจ ผู้ประกอบการควรหาพันธมิตรธุรกิจทั้งในด้านการผลิตและการจัดจำหน่ายและสำหรับภาครัฐควรให้การสนับสนุนในเรื่องข้อมูลที่ทันสมัยเกี่ยวกับ AEC อบรมให้ความรู้และประสานแหล่งเงินทุนต้นทุนต่ำเพื่อสร้างความแข็งแกร่งในการแข่งขันในตลาดทั้งในประเทศและต่างประเทศต่อไป และยังพบว่าด้านราคาการวิเคราะห์ความคิดเห็นของนักท่องเที่ยวใช้บริการในการซื้อของฝากและของที่ระลึกในจังหวัดระนอง โดยรวมทุกด้านเท่ากับ 3.53 ซึ่งจัดอยู่ในความพึงพอใจระดับมาก โดยเรียงลำดับ ดังนี้ ราคาเหมาะสมกับคุณภาพของผลิตภัณฑ ค่าเฉลี่ยเท่ากับ 3.97 สอดคล้องกับเสาวณีย์ ใจมูล (2554) พบว่า การซื้อเครื่องสําอางค์ส่วนใหญ่ชอบซื้อผลิตภัณฑ์และอุปกรณ์สําหรับแต่งหน้า และนิยมซื้อเครื่องสําอางออนไลน์จากเว็บไซต์ร้านค้าออนไลน์ (E-Shop Website) เหตุผลที่ซื้อเนื่องจากเห็นว่ามีราคาถูกกว่าการซื้อด้วยวิธีอื่น วัตถุประสงค์ในการซื้อคือเพื่อใช้เอง และส่วนใหญ่ตัดสินใจซื้อเองในโอกาสที่พบสินค้าถูกใจ โดยชําระเงินด้วยวิธีการโอนเงินผ่านธนาคาร หลังจากซื้อเครื่องสําอางค์ออนไลน์และได้รับเครื่องสําอางแล้ว ผู้ตอบส่วนใหญ่มีความพึงพอใจระดับมาก ปัจจัยส่วนผสมการตลาดออนไลน์ผู้ตอบให้ความสําคัญต่อปัจจัย 6 ด้านโดยรวมอย่ในระดับมาก โดยเรียงลําดับ คือ ด้านการจัดจําหน่าย ด้านการรักษาความเป็นส่วนตัว ด้านสินค้า ด้านราคา ด้านการให้บริการส่วนบุคคล และด้านการส่งเสริมการตลาด โดยปัจจัยย่อยที่มีค่าเฉลี่ยสูงสุดในแต่ละด้าน

 เกิดศูนย์การเรียนรู้รูปแบบการท่องเที่ยวเชิงสุขภาพและเชิงนิเวศตามแนวเศรษฐกิจพอเพียงบนฐานดิจิทัลชุมชนภูมิปัญญาไทย แหล่งบริการความรู้ด้านศิลปวัฒนธรรมภายในมหาวิทยาลัยราชภัฏสวนสุนันทาวิทยาเขตระนอง และศูนย์เรียนรู้เชิงวัฒนธรรมวัดหงาว เพื่อบริการการเรียนรู้ตามอัธยาศัยแก่นักศึกษา บุคลากรตลอดจนผู้สนใจเพื่อยกระดับด้านความรู้ ด้านอารมณ์ ด้านความรูสึก เกิดสุนทรียภาพแก่ตนเอง และสังคม กิจกรรมต่างๆ ที่มหาวิทยาลัยได้ดำเนินเพื่อทำนุบำรุงศิลปวัฒนธรรม อนุรักษ์ธรรมชาติและภูมิปัญญาท้องถิ่นสามารถสร้างคุณค่าและสร้างประโยชน์และสร้างความรู้ทั้งภายในหน่วยงาน และภายนอกมหาวิทยาลัย สอดคล้องกับชม ปานตา(2559) ทั้งนี้มหาวิทยาลัยราชภัฏนครสวรรค์เป็นสถาบันอุดมศึกษาเพื่อพัฒนาท้องถิ่นโดยมีพันธกิจตามพระราชบัญญัติมหาวิทยาลัยราชภัฏ พ.ศ. 2547 หมวด 1 บททั่วไป มาตรา 8 (8) ว่า ศึกษา วิจัย ส่งเสริม และสืบสานโครงการอันเนื่องมาจากแนวพระราชดาริ ในการปฏิบัติภารกิจของมหาวิทยาลัยเพื่อการพัฒนาท้องถิ่น อีกทั้งยังเป็นสถาบันการศึกษาที่ผลิตบุคลากรที่มีคุณภาพออกไปรับใช้ประเทศชาติ จึงเป็นสิ่งที่น่าสนใจเป็นอย่างยิ่งว่าทั้งนักศึกษา อาจารย์ รวมทั้งเจ้าหน้าที่ของมหาวิทยาลัยราชภัฏ การรับรู้ข่าวสารและข้อมูลเกี่ยวกับปรัชญาเศรษฐกิจพอเพียง และสามารถนาข้อมูลเกี่ยวกับปรัชญาเศรษฐกิจพอเพียงมาใช้กับการดาเนินชีวิตได้อย่างถูกต้อง สอดคล้องกับพุฒิพัฒน์ ทวีวชิรพัฒน์ และสุมาลี สันติพลวุฒิ (2557) สรุปได้ว่า สถานการณ์ท่องเที่ยวจังหวัดระนอง ในปี พ.ศ. 2551 มีการเติบโตเพิ่มขึ้น เนื่องจากได้รับการส่งเสริมกิจกรรมท่องเที่ยว อาทิ มหกรรมเมืองน้ำแร่เมืองสุขภาพ โครงการเที่ยวใต้ได้โบนัส โครงการวันเดียวเที่ยวหรอย และการส่งเสริมการจัดประชุมสัมมนา นอกจากนี้ สินค้าด้านสุขภาพและสปาเป็นส่วนหนึ่งในการผลักดันให้เกิดการเดินทางท่องเที่ยวในระนองมากขึ้น แหล่งท่องเที่ยวที่นักท่องเที่ยวนิยมเที่ยวในจังหวัดนี้ ได้แก่ บ่อน้ำพุร้อนรักษะวาริน พระราชวังรัตนรังสรรค์ น้ำตกหงาว น้ำตกปุญญาบาล จวนเจ้าเมืองระนอง เกาะพยาม แหล่งท่องเที่ยวที่มีผู้นิยมท่องเที่ยวมาก คือ บ่อน้ำร้อน พระราชวังรัตนรังสรรค์ วัดสุวรรณคีรีวรวิหาร ศาลหลักเมืองระนอง และภูเขาหญ้า บรรยากาศแหล่งท่องเที่ยวในช่วงไตรมาสที่ 1 ค่อนข้างคึกคักเนื่องจากเป็นช่วงฤดูท่องเที่ยวของจังหวัด จะมีนักท่องเที่ยวทั้งชาวไทยและชาวต่างชาติเข้ามาท่องเที่ยว ในช่วงไตรมาสที่ 2 จะค่อนข้างเงียบเหงา เนื่องจากเป็นช่วงฤดูฝนทำให้ไม่ค่อยมีนักท่องเที่ยวเข้ามาเที่ยวมากนักอาจจะมีบ้างที่แวะผ่านมา และบางคณะที่มาคือมาศึกษาดูงาน เช่น บ่อน้ำพุร้อน จะมีคณะขอดูงานกระบวนการจัดการน้ำแร่ แต่จะไม่มากเท่าช่วงเดือนพฤศจิกายน ถึงเดือนมีนาคม ช่วงไตรมาสที่ 3 ก็ค่อนข้างเงียบเหงาเช่นกัน เนื่องจากนักท่องเที่ยวชาวต่างชาติน้อยกว่าทุกปีที่ผ่านมา เหตุผลก็มาจากปัญหาทางการเมืองทำให้นักท่องเที่ยวชาวต่างชาติลดลง และเป็นช่วงหน้าฝนของจังหวัด นอกจากนี้ยังมีพายุเข้าตามบริเวณเกาะและชายฝั่งทำให้นักท่องเที่ยวไม่กล้ามาท่องเที่ยวในช่วงนี้ และในไตรมาสที่ 4 บรรยากาศแหล่งท่องเที่ยวค่อนข้างคึกคักอีกครั้งเพราะหมดฤดูฝน และช่วงนี้ทางจังหวัดได้เปิดแหล่งท่องเที่ยวใหม่เพิ่มขึ้น คือ การล่องแพแลพลับพลึงธารจะมีดอกเพียงช่วงนี้เท่านั้น จึงทำให้มีนักท่องเที่ยวที่สนใจจะเดินทางมาชมดอกพลับพลึงธารกันมาก และในส่วนของสถานที่ท่องเที่ยวอื่นๆ ก็มีนักท่องเที่ยวเข้ามามากพอสมควร ทั้งชาวไทยและชาวต่างชาติ แหล่งท่องเที่ยวที่นักท่องเที่ยวนิยมเที่ยวในจังหวัดนี้โดยภาพรวม ได้แก่ บ่อน้ำพุร้อนรักษะวาริน พระราชวังรัตนรังสรรค์ น้ำตกหงาวน้ำตก ปุญญาบาล จวนเจ้าเมืองระนอง เกาะพยาม และล่องแพแลพลับพลึงธารโดยรวมบรรยากาศแหล่งช้อปปิ้งของจังหวัดนี้อยู่ในระดับปานกลาง เนื่องจากนักท่องเที่ยวเดินทางผ่านมาไม่มีความจำเป็นในการซื้อของเป็นบางรายเท่านั้นที่ซื้อ บางครั้งในช่วงเทศกาลนักท่องเที่ยวมาเป็นจำนวนมาก สถานที่ไม่เอื้ออำนวยในการจอดรถ คือร้านของฝากใหญ่ๆมักไม่ค่อยมี เพราะจังหวัดระนองเป็นแค่เมืองเล็กๆ ของฝากเลยกระจัดกระจายไปยังแต่ละสถานที่ สินค้าที่นักท่องเที่ยวนิยมซื้อ ได้แก่ ของฝากของพื้นเมือง โดยนิยมซื้อหากันที่บริเวณร้านขายของชำ ในเดือนมกราคม เดือนกุมภาพันธ์ เดือนพฤศจิกายน และเดือนธันวาคม มีนักท่องเที่ยวเข้าใช้บริการที่พัก 107 มาก บรรยากาศค่อนข้างคึกคัก สำหรับในเดือนอื่นๆ บรรยากาศของที่พักอยู่ในระดับปานกลางนักท่องเที่ยวเข้าใช้บริการร้านอาหารพอสมควร โดยรวมบรรยากาศของร้านอาหารอยู่ในระดับปานกลางนักท่องเที่ยวนิยมใช้บริการห้องน้ำในบริเวณแหล่งท่องเที่ยวต่างๆ ของจังหวัด โดยรวมการใช้บริการห้องน้ำของนักท่องเที่ยวมีบรรยากาศค่อนข้างเงียบเหงา แต่จะมีบรรยากาศค่อนข้างคึกคักขึ้นมาบ้างในช่วงเทศกาลการทองเที่ยวเชิงนิเวศจะประสบความสำเร็จได้ก็ต่อเมื่อต้องตั้งอยู่บนแนวคิดที่เน้นความสำคัญของการผสมผสานจุดมุ่งหมายของการอนุรักษ์ ธรรมชาติแวดล้อมเข้ากับการปรับตัวของชุมชนเพื่อการพัฒนาท้องถิ่น โดยให้ความสำคัญกับมิติของการจัดการทรัพยากรธรรมชาติและการพัฒนาอย่างยั่งยืน การทองเที่ยวเชิงนิเวศไมควรมีสูตรสําเร็จรูปแบบที่ตายตัวหรือเป็นนโยบายที่มีมาตรฐานแนวเดียวและใช้กับทุกแห่งในทางตรงกันข้าม การทองเที่ยวเชิงนิเวศควรเป็นส่วนหนึ่งของทางเลือกในการพัฒนาชุมชนท้องถิ่นในหลายมิติ เช่น เศรษฐกิจของชุมชน การจัดการทรัพยากรขอองชุมชน ทางเลือกในการประกอบอาชีพ รวมทั้งการสร้างเสริมให้เกิดกระบวนการเรียนรู้อย่างแท้จริงในชุมชนท้องถิ่นการท่องเที่ยวเป็นอุตสาหกรรมหนึ่งที่สำคัญที่นำรายได้จำนวนมหาศาลให้กับประเทศรัฐบาลทุกสมัยได้ใช้การท่องเที่ยวเป็นเครื่องมือในขับเคลื่อนเศรษฐกิจของประเทศไทย เนื่องจากธุรกิจการท่องเที่ยวมีส่วนกระจายรายได้ไปยังภาคส่วนต่างๆ ของประเทศ ทั้งในผู้ประกอบการระดับต่างๆ เช่น ที่พัก ร้านอาหาร ของฝาก ของที่ระลึก การขนส่ง ตลอดจน แรงงานชุมชน สอดคล้องกับวันสาด ศรีสุวรรณ (2553) รูปแบบการจัดการท่องเที่ยวเชิงวัฒนธรรม โดยการมีส่วนร่วมของชุมชนลุ่มน้ำตาปี พบว่า ชุมชนลุ่มแม่น้ำตาปีเป็นชุมชนที่ครอบคลุมพื้นที่สามจังหวัดคือ จังหวัดสุราษฎร์ธานี จังหวัดนครศรีธรรมราช และจังหวัดกระบี่ ในเขตภาคใต้ของประเทศไทย เป็นชุมชนที่มีความหลากหลายและความอุดมสมบูรณ์ทางทรัพยากรธรรมชาติและมรดกทางวัฒนธรรม การวิจยนี้เป็นการวิจัยเชิงคุณภาพ ผลการวิจัยพบว่า วัฒนธรรมเพื่อการท่องเทียวของชุมชนลุ่มน้ำปี มีอัตลักษณ์ที่โดดเด่นที่เอื้อต่อการท่องเที่ยวทั้งในแง่ประวัติศาสตร์ กลุ่มชาติพันธุ์ ภาษา วรรณกรรม การละเล่นพื้นบ้านศาสนา พิธีกรรมและความเชื่อ โบราณสถาน โบราณวัตถุ ขนบธรรมเนียม ประเพณี ภูมิปัญญาท้องถิ่นและสภาพภูมประเทศทางธรรมชาติ แนวทางการจัดการท่องเที่ยวทางวัฒนธรรม โดยการมีส่วนร่วมของชุมชนลุ่มน้ำตาปี ประกอบด้วย 1) รณรงค์สร้างจิตสํานึกของคนในชุมชนให้มีความรู้สึกในการเป็นเจ้าของมีความรับผิดชอบร่วมกันในการดูแลรักษาสิ่งแวดล้อม ความสะอาดของสถานที่ และความปลอดภัยของนักท่องเที่ยว 2) สร้างคุณค่าให้แก่ชุมชน โดยร่วมกันศึกษาค้นคว้าหาสิ่งที่ดีและมีประโยชน์เพื่อนํามาจัดกิจกรรมการท่องเที่ยว รวมทั้งความมีอัธยาศัยไมตรีของชุมชน 3) มีการวางแผนรับผิดชอบร่วมกันในการดําเนินงานและการแบ่งปันผลประโยชน์ และ 4) จัดเตรียมความพร้อมด้านโครงสร้างพื้นฐานที่จําเป็นสําหรับการท่องเที่ยวเชิงวัฒนธรรม ได้แก้ ด้านศูนย์ข้อมูล เส้นทางการท่องเที่ยว ด้านอาหารเครื่องดื่ม ห้องน้ำ จุดชมวิว การสื่อสาร และวัสดุอุปกรณ์ที่ใช้ประกอบกิจกรรมการท่องเที่ยว ด้านรูปแบบการจัดการการท่องเที่ยวเชิงวัฒนธรรมโดยการมีส่วนร่วมขอองชุมชนลุ่มน้ำตาปี เป็นการบริหารจัดการในรูปของคณะกรรมการระดับตําบล ร่วมกันพัฒนา โดยเลือกตั้งจากสมาชิกของชมรมการท่องเที่ยวในพืนที่การท่องเที่ยวเชิงวัฒนธรรมโดยการมีส่วนร่วมของชุมชนจะประสบความสําเร็จได้ก็ต่อเมื่อ 1) ชุมชนเห็นความสําคัญของการท่องเที่ยวเชิงวัฒนธรรมและร่วมมือดําเนินการอย่างจริงจังและต่อเนื่อง 2) ชุมชนต้องรักและหวงแหนวัฒนธรรมและสิ่งแวดล้อมในท้องถิ่น 3) แผนพัฒนาการท่องเที่ยวเชิงวัฒนธรรมต้องได้รับการยอมรับและเป็นส่วนหนึ่งของแผนพัฒนาขององค์การบริหารส่วนท้องถิ่นในพืนที่ 4) องค์การบริหารส่วนท้องถิ่นและรัฐบาลต้องมีนโยบายส่งเสริมการท่องเที่ยวเชิงวัฒนธรรม และสนับงบประมาณเพื่อพัฒนาการท่องเที่ยวในท้องถิ่นและ 5) ผู้มีส่วนร่วมในการจัดและพัฒนาการท่องเที่ยวได้รับผลประโยชน์ร่วมกันอย่างเป็นธรรม

 ด้านส่งเสริมการตลาดสินค้า OTOP การวิเคราะห์ความคิดเห็นของนักท่องเที่ยวใช้บริการในการซื้อของฝากและของที่ระลึก โดยรวมทุกด้านเท่ากับ 3.56 ซึ่งจัดอยู่ในความพึงพอใจระดับมาก พบว่า ด้านการบริการหลังการขาย การวิเคราะห์ความคิดเห็นของนักท่องเที่ยวใช้บริการในการซื้อของฝากและของที่ระลึก โดยรวมทุกด้านเท่ากับ 2.79 ซึ่งจัดอยู่ในความพึงพอใจระดับปานกลาง โดยเรียงลำดับ ดังนี้ มีความรวดเร็วในการใหบริการ ค่าเฉลี่ยเท่ากับ 2.80 พบว่า ด้านความพร้อมด้านการต้อนรับ ซึ่งปานศิริ พูนพล(2560) ปัญหาด้านช่องทางการจัดจำหน่ายพบว่า ผู้ประกอบการมีความต้องการเพิ่มช่องทางการจัดจำหน่ายผ่านสื่อสังคมออนไลน์ (Social Network) และปัญหาด้านการส่งเสริมการตลาด พบว่า ผู้ประกอบการมีความต้องการได้รับการพัฒนาความรู้ด้านการผลิตสื่อ Social Media ประเภทต่างๆ อาทิ เว็บไซต์ เว็บเพจ เฟซบุ๊ก ไลน์ หรือสื่ออื่นๆ เพื่อการเข้าถึงและขยายฐานลูกค้าให้กว้างและสะดวกที่สุด การศึกษาปัญหาทางการตลาดในภาพรวม พบว่า ด้านการส่งเสริมการตลาดมีค่าเฉลี่ยสูงสุด ถือเป็นปัญหาหลักของผู้ประกอบการ และยังสอดคล้องกับอัญชัญ จงเจริญ (2555) พบว่า ด้านการส่งเสริมการตลาดผู้ประกอบการให้ความเป็นกันเองกับลูกค้า มีการเสนอแนะนำผลิตภัณฑ์เป็นอย่างดีเนื่องจากผู้ประกอบการเป็นผู้ขายสินค้าแนะนำให้กับลูกค้าเอง

ผลกระทบในการพัฒนาบรรจุภัณฑ์และตราสัญลักษณ์ของกลุ่มผู้ผลิตสินค้า OTOP และสินค้าชุมชนโดยรวมทุกด้านเท่ากับ 2.30 ซึ่งยังไม่มุ่งเน้นด้านการพัฒนาบรรจุภัณฑ์และตราสัญลักษณ์จัดอยู่ในระดับน้อย โดยเรียงลำดับ ดังนี้ ให้ความสำคัญของการเปรียบเทียบผลิตภัณฑ์กับคู่แข่ง ค่าเฉลี่ยเท่ากับ 2.80 ซึ่งสอดคล้องกับสมบูรณ์ขันธิโชติและคณะ(2560) ปัญหาที่พบ คือผู้ประกอบการ OTOP ขาดความรู้ความเข้าใจการพัฒนาผลิตภัณฑ์-บรรจุภัณฑ์และการสร้างแบรนด์ขาดความรู้ความเข้าใจด้านการตลาด เครือข่าย OTOP ไม่เข้มแข็งขาดความร่วมมือของบุคคลในเครือข่าย ขาดเงินทุนในการดําเนินงาน การได้รับการส่งเสริม สนับสนุนจากรัฐบาล หน่วยงานภาครัฐ และเอกชนจากส่วนกลางและภายในจังหวัดยังไม่ต่อเนื่องการพัฒนาศักยภาพ ผู้ประกอบการร่วมกันจัดตั้งเครือข่ายผู้ประกอบการกลุ่ม OTOP ประเภทสมุนไพรที่ไม่ใช่อาหาร เพื่อเพิ่มอํานาจในการต่อรองกับผู้จัดจําหน่ายและหน่วยงานต่าง ๆ ที่จัดกิจกรรมเกี่ยวกับผลิตภัณฑ์ OTOP สินค้าของกลุ่มมีลักษณะคล้ายกัน ต้องมีการคัดเลือกสินค้าเด่นของกลุ่มเพื่อทําการประชาสัมพันธ์ในลักษณะของกลุ่มหรือเครือข่าย โดยสินค้าที่มีลักษณะเหมือนกันต้องเลือกสินค้าที่เด่นที่สุดในการนําเสนอ จัดทําฐานข้อมูลผู้ประกอบการ OTOP สมุนไพร่ที่ไม่ใช่อาหารของจังหวัดนนทบุรีเพ่ือใช้เป็นฐานข้อมูลในการปรึกษาหารือ หรือให้ข้อมูลเกี่ยวกับแหล่งในการจําหน่ายสินค้า ต้องสร้างตราสินค้าเพื่อให้เป็นที่รู้จักกับผู้บริโภค ด้านการมุ่งเน้นการการตลาดของผลิตภัณฑ์ใหม่ การวิเคราะห์ความคิดเห็นของกลุ่มผู้ผลิตสินค้า OTOP และสินค้าชุมชน โดยรวมทุกด้านเท่ากับ 3.40 ซึ่งจัดอยู่ในความพึงพอใจระดับปานกลางพบว่า การส่งเสริมพยากรณ์แนวโน้มทางเทคโนโลยีการออกแบบ ด้านช่องทางการตลาดค่าเฉลี่ยเท่ากับ 2.59 สอดคล้องกับทัศนา หงษ์มา (2553)ปัจจัยส่วนประสมทางการตลาด ด้านผลิตภัณฑ์ ด้านราคา ด้าน การจัดจำหน่ายมีผลต่อพฤติกรรมด้านประเภทของสินค้า OTOPในการเลือกซื้อสินค้า OTOP ที่ผลิตโดยกลุ่มวิสาหกิจชุมชนเกาะเกร็ด จังหวัดนนทบุรี ด้านลักษณะในการเลือกซื้อสินค้า OTOP ที่ผลิตโดยกลุ่มวิสาหกิจชุมชนเกาะเกร็ด จังหวัดนนทบุรี ที่ระดับนัยสำคัญที่ 0.05 ยกเว้นด้านการจัดจำหน่ายตรงกับซึ่งปานศิริ พูนพล(2560) แนวทางการพัฒนาจึงควรเน้นไปที่ 1) ด้านการอบรมให้ความรู้เพิ่มเติมแก่ผู้ประกอบการในด้านการ ส่งเสริมการตลาดและช่องทางการจัดจำหน่าย2) การสนับสนุนจากภาครัฐหรือหน่วยงานที่เกี่ยวข้องในการ จัดหาแหล่งเงินทุนและแหล่งจัดจำหน่ายให้แก่ผู้ประกอบการเพิ่มเติมจากการจัดงานเทศกาลประจำปีของ อำเภองานเทศกาลประจำปีของจังหวัด และงานจัดแสดงสินค้า OTOP ในแหล่งต่างๆ งานถนนคนเดินของ ทางอำเถอและจังหวัด โดยอาจเน้นไปในด้านการจำหน่ายผ่านสื่อเครือข่าย (Social Media) ประเภทต่างๆ และแหล่งจัดจำหน่ายในธุรกิจค้าปลีกสมัยใหม่ (Modern Trade)และยังสอดคล้องกับเกศริน โฉมตระการ (2551, หน้า 120) อุษณีย์ มากประยูร (2551 : บทคัดย่อ) ผลการวิจัย พบว่า (ก) สภาพการสื่อสารการตลาดของธุรกิจหนึ่งตำบลหนึ่งผลิตภัณฑ์ในจังหวัดอุตรดิตถ์ คือ 1) ผลิตภัณฑ์ประเภทอาหาร มีสภาพการสื่อสารการตลาด มาก 3 อันดับ แรก คือ การใช้วัตถุดิบจากธรรมชาติ การใช้วัตถุดิบที่มีคุณภาพ และการสั่งจองผลิตภัณฑ์ล่วงหน้า ตามลำดับ2) ผลิตภัณฑ์ประเภทเครื่องดื่มมีสภาพการสื่อสารการตลาด มาก 3 อันดับ แรก คือ การใช้วัตถุดิบจากธรรมชาติ การใช้วัตถุดิบที่มีคุณภาพ และการระบุข้อมูลข่าวสารเกี่ยวกับผลิตภัณฑ์ไว้บนหีบห่อ ตามลำดับ3) ผลิตภัณฑ์ประเภทผ้าและเครื่องแต่งกายมีสภาพการสื่อสารการตลาด มาก 3 อันดับ แรก คือ การสั่งจองผลิตภัณฑ์ล่วงหน้าการใช้วัตถุดิบที่มีคุณภาพ และการมีจุดเด่นที่ดีกว่าผลิตภัณฑ์อื่นตาม ลำดับ ซึ่งตรงกับโดม อินทรกระทึก(2558) พบว่า นักท่องเที่ยวที่เดินทางไปเยือนอุทยานแห่งชาติกุยบุรีมีความพุงพอใจกับการบริการผู้จำหน่ายของที่ระลึกมากที่สุด ซึ่งสอดคล้องกับการศึกษาของวชิราพันธ์ จมฟอง(2553) พบว่า นักท่องเที่ยวมีความพึงพอใจในระดับมากที่สุดด้านทรัพยากรและสิ่งแวดล้อมด้านการบริการด้านอาหารด้านวัฒนธรรมด้านความปลอดภัย ด้านกิจกรรมการท่องเที่ยว ด้านที่พักและการประชาสัมพันธ์ ทั้งนี้ เป็นผลเนื่องมาจากลักษณะทางกายภาพที่แตกต่างกันของแหล่งท่องเที่ยวรวมถึงความอุดมสมบูรณ์ของพื้นที่

ในด้านการพัฒนาเว็บไซต์ เพื่อการท่องเที่ยวจังหวัดระนอง เพื่อส่งเสริมการท่องเที่ยวจังหวัดระนองให้เป็นที่รู้จักแก่นักท่องเที่ยวและผู้ที่สนใจข้อมูลเกี่ยวกับการท่องเที่ยวในจังหวัดระนอง มีคุณภาพเนื้อหาได้ดำเนินการตามหลักการวิจัยและพัฒนาซึ่งมัการวางแผนดำเนินการสร้าง ปรับปรุงแก้ไข และพัฒนาอย่างเป็นระบบ ในการสร้างเว็บไซต์ได้มีการตรวจสอบ ปรับปรุงแก้ไขและประเมินคุณภาพโดยผู้เชี่ยวชาญ ส่วนในด้านเนื้อหาเว็บไซต์ที่ผู้วิจัยสร้างขึ้นได้ผ่านการตรวจสอบ ปรัปปรุงแก้ไข และประเมินคุณภาพโดยผู้เชี่ยวชาญในด้านเนื้อหาที่มีความรู้ความสามารถจนได้เนื้อหาที่มีความถูกต้องและเหมาะสมกับเนื้อหา(ชาญณรงค์ แก้วกระจ่าง(2555)ได้พัฒนาเว็บไซต์ประชาสัมพันธ์การท่องเที่ยวจังหวัดกระบี่ ผู้ใช้งานมีความพึงพอใจในการใช้งานสอดคล้องกับผลงานวิจัยของหัสนัย ริยาพันธ์(2554: บทคัดย่อ) ที่พบว่า กลุ่มตัวอย่างมีความพึงพอใจด้านการออกแบบหน้าเว็บเพจอยู่ในระดับสูง อาจเนื่องมาจากเว็บไซต์มีรูปแบบที่หาข้อมูลการท่องเที่ยวง่าย และสะดวกต่อการใช้งานสอดคล้องกับ วิวัฑฒน์ สมตน(2558).ผลการวิจัย พบว่า การพัฒนาเว็บไซต์ประชาสัมพันธ์ พิพิธภัณฑ์ภูมิปัญญาไทย มหาวิทยาลัยศรีนครินทรวิโรฒ มีผลการประเมินคุณภาพจากผู้เชี่ยวชาญด้านเนื้อหา และจากผู้เชี่ยวชาญด้านเทคโนโลยีการศึกษาอยู่ในระดับดีมาก และผู้ใช้มีความพึงพอใจต่อเว็บไซต์ประชาสัมพันธ์อยู่ในระดับดีมาก

และมีความคล้ายคลึงกับงานวิจัยเอกชัย กกแก้ว.(2557).การพัฒนาเว็บแอพพลิเคชั่นโดยอาศัยระบบสารสนเทศภูมิศาสตร์ เพื่อช่วยแก้ปัญหาการเชื่อมโยงเชิงพื้นที่ของข้อมูล โดยการสร้างระบบฐานข้อมูลในการจัดเก็บภาพถ่ายของนักท่องเที่ยวที่เคยไปเยือน พร้อมทั้งมีระบุความรู้สึกความประทับใจของเจ้าของภาพบรรยายประกอบไว้อีกทั้งระบุตำแหน่งที่ตั้งของแหล่งท่องเที่ยว เผยแพร่ผ่านเครือข่ายอินเทอร์เน็ตเพื่อเพิ่มช่องทางให้นักท่องเที่ยวและผู้ที่สนใจสามารถเข้าถึงแหล่งท่องเที่ยวได้สะดวกขึ้น และมีความคล้ายคลึงกับงานวิจัยของ สุรางค์รัตน์ เชาว์โคกสูงและจักรกฤษณ์ เสน่ห์(2554) ได้พัฒนาระบบบริการข้อมูลการท่องเที่ยวและแนะนำกำหนดการท่องเที่ยวในเขตพื้นที่ภาคเหนือ แสดงข้อมูลรายละเอียดในรูปแบบภาพ ข้อความ เสียง และแอนิเมชั่น(Animation) ซึ่งข้อมูลเหล่านั้นเป็นเพียงข้อมูลทั่วไป ไม่ได้บ่งบอกถึงเรื่องเล่าหรืออัตลักษณ์และวิถีชีวิตชุมชนของแหล่งท่องเที่ยว อีกทั้งภาพถ่ายเป็นเพียงรูปภาพทั่วไปของสถานที่นั้น ไม่มีการอัพเดทข้อมูลเพิ่มเติม โดยเฉพาะอย่างยิ่งการท่องเที่ยวโดยชุมชนที่เพิ่งเปิดใหม่

**ข้อเสนอแนะจากการวิจัย**

 ในงานวิจัยนี้ได้สอบถามความคิดเห็นเกี่ยวกับศูนย์เรียนรู้รูปแบบการท่องเที่ยวเชิงสุขภาพและเชิงนิเวศตามแนวเศรษฐกิจพอเพียงบนฐานดิจิทัลชุมชน

 1. ทางกลุ่มในสถานที่ท่องเที่ยวอาทิ แม่ค้ายังไม่สามารถพึ่งพาตนเองได้ โดยปัจจุบันยังไม่มีการรวมกลุ่มอย่างสมบูรณ์เพื่อพัฒนาศักยภาพของตนเอง ได้ให้ความเห็นว่าอุปสรรคที่พบชุมชน หรือผู้ผลิตสินค้า ตามแหล่งท่องเที่ยวยังต้องการพัฒนาความสามารถต้องการความช่วยเหลือหรือช่วยสนัยสนุนเพื่อให้ชุมชน และผู้ผลิตสินค้าได้รับการส่งเสริมอาชีพของตนเองให้มีระบบมากยิ่งขึ้น

 2. ในชุมชนมีเครือข่ายในการช่วยกันผลักดันสถานที่ท่องเที่ยวต่างๆ แต่ยังไม่มีระบบที่ดีอยากจะให้หน่วยงานที่เกี่ยวข้องเข้ามาสนับสนุนและเชิญให้หน่วยงานหรือวิทยากรมาช่วยพัฒนาหรือสอนงานให้มีการท่องเที่ยวที่เป็นที่รู้จัก

 3. ในชุมชนที่มีสถานที่ท่องเที่ยวต้องการปรับสภาพแวดล้อมและบรรยากาศของสถานที่ท่องเที่ยวให้นักท่องเที่ยวทั้งชาวไทยและชาวต่างชาติมีความพึงพอใจต่อการเดินทางมาเที่ยว

 4.ในชุมชนต้องการที่จะฟื้นฟูแหล่งท่องเที่ยวทางวัฒนธรรมที่เห็ดเด่นชัดในแต่ละจุดเป็นการดึงเอกลักษณ์และอัตลักษณ์ของชุมชนนั้น ๆ ออกมาสู่สายตานักท่องเที่ยว และกระตุ้นให้นักท่องเที่ยวกลับมาเที่ยวและซื้อของฝากของที่ระลึกอีกครั้ง เช่นมีความหลากหลายและมีอาหารท้องถิ่น ห้องพัก แหล่งพักผ่อนทางจักรยาน รวมถึงการได้มาเรียนรู้เกี่ยวกับความเป็นวัฒนธรรมของจังหวัด

 5. จัดรูปแบบป้ายสื่อความหมายให้มีเนื้อหาสาระและรูปแบบการนำเสนอที่น่าสนใจ

 6. จัดโปรแกรมการท่องเที่ยวที่สื่อความหมายที่ดีซึ่งจะช่วยให้เพิ่มแรงจูงใจในการเดินทางของนักท่องเที่ยวได้

 7. ในด้านการเดินทางและการเที่ยวตามสถานที่ต่างๆ ควรเพิ่มความสะดวกสบายแก่นักท่องเที่ยว เช่นการขนส่ง ความปลอดภัย ทั้งทางด้านร่างการและทรัพย์สินรวมถึงคุณภาพการให้บริการและต้องเร่งปรับปรุงสถานที่และสภาพแวดล้อมเพื่อยกระดับความพึงพอใจของนักท่องเที่ยวแล้วยังเป็นการสร้างประสบการณ์ การคุ้มค่ากับจำนวนเงินที่นักท่องเที่ยวต้องจ่ายไปกับการพักผ่อน และความประทับใจในการมาท่องเที่ยวแก่นักท่องเที่ยว

**ข้อเสนอแนะการทำวิจัยครั้งต่อไป**

1. ศึกษาการปรับปรุงคุณภาพและบริการปัจจัยที่ส่งผลต่อการสร้างประสบการณ์ที่ดีให้กับนักท่องเที่ยว
2. ศึกษาการหาข้อมูลเพื่อการวางแผนก่อนการเดินทางมาท่องเที่ยว
3. ศึกษาการออกแบบสร้างเว็บไซต์ที่นักท่องเที่ยวสามารถออกแบบการเดินทางได้เองซึ่งเป็นกระแสในโลกออนไลน์จะทำให้เกิดความเชื่อมโยงกับชุมชนหรือแหล่งท่องเที่ยวเพื่อเป็นข้อมูลก่อนการไปท่องเที่ยว
4. ศึกษามัคคุเทศก์ให้มีระบบนำเที่ยวเป็นจุดสัมผัสที่สำคัญที่จะช่วยกระตุ้นให้นักท่องเที่ยวมีความพึงพอใจ จากการได้มีปฏิสัมพันธ์ที่ดีระหว่างการเดินทาง
5. ศึกษาแหล่งธรรมชาติที่สำคัญในการพัฒนาเพื่อให้เกิดความเชื่อมโยงของแหล่งท่องเที่ยวและจัดกิจกรรมให้เหมาะสมกับนักท่องเที่ยวในแต่ละช่วงวัยให้เกิดความยั่งยืนของทรัพยากรและสิ่งแวดล้อมของชุมขน